PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2013/FH/3/1/016	Bratislava, 31. júl 2013 	

Protimonopolný úrad Slovenskej republiky, odbor koncentrácií, v správnom konaní číslo 0011/OK/2013 začatom dňa 22.05.2013 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom Slovak Telekom, a.s., so sídlom Karadžičova 10, 825 13 Bratislava, zastúpeným na základe plnej moci advokátskou kanceláriou Havel, Holásek & Partners s.r.o., advokátska kancelária, so sídlom Mlynské Nivy 49, 821 09 Bratislava 

r o z h o d o l

na základe § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou podľa § 9 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov spočívajúcou v získaní výlučnej priamej kontroly podnikateľom Slovak Telekom, a.s., so sídlom Bajkalská 28, 817 62 Bratislava, nad podnikom podnikateľa DIGI SLOVAKIA, s.r.o. so sídlom Röntgenova 26, 851 01 Bratislava, a to na základe Rámcovej zmluvy, uzavretej dňa 14. mája 2013 medzi RCS & RDS S.A., so sídlom Dr. Staicovici, Cladirea Forum 2000, Faza I 73-75 Bucuresti 76 202 ako predávajúcim a spoločnosťou Slovak Telekom, a.s, a.s. so sídlom Karadžičova 10, 825 13 Bratislava, ako kupujúcim. 	
O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 22.05.2013 podaním zaevidovaným pod číslom 1170/2013 podnikateľom Slovak Telekom, a.s., so sídlom Karadžičova 10, 825 13 Bratislava, (ďalej len „ST“) prostredníctvom splnomocneného právneho zástupcu advokátskej kancelárie Havel, Holásek & Partners s.r.o., advokátska kancelária, so sídlom Mlynské Nivy 49, 821 09 Bratislava (ďalej len „splnomocnený právny zástupca“) doručené oznámenie koncentrácie (ďalej len „Oznámenie koncentrácie“) vo veci koncentrácie podľa § 9 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“). Týmto podaním sa začalo správne konanie vo veci predmetnej koncentrácie vedené pod číslom SK 0011/OK/2013.

2.	Koncentrácia spočíva v nadobudnutí priamej výlučnej kontroly podľa § 9 ods. 1 písm. b) zákona podnikateľom ST nad podnikom podnikateľa DIGI SLOVAKIA, s.r.o. so sídlom Röntgenova 26, 851 01 Bratislava (ďalej len „DIGI“) tak, ako je uvedené vo výroku rozhodnutia.

3.	Oznámenie koncentrácie bolo doplnené listom zaevidovaným pod číslom 1192/2013 zo dňa 24.05.2013, listom zaevidovaným pod č. 1299/2013 zo dňa 31.05.2013 a na výzvu úradu na doplnenie obsiahnutú v liste č. 1377/PMÚ SR/2013 zo dňa 13.06.2013  listom zaevidovaným pod číslom 1397/2013 zo dňa 14.06.2013.

4.	Po doručení listu zaevidovaného pod číslom 1397/2013 dňa 14.06.2013 začala plynúť v súlade so znením § 11 ods. 1 zákona dňa 17.06.2013  lehota 25  pracovných dní na vydanie rozhodnutia vo veci predmetnej koncentrácie. 

5.	Za účelom identifikácie relevantných trhov ovplyvnených predmetnou koncentráciou ako aj jej vplyvu na podmienky hospodárskej súťaže, úrad v predmetnom správnom konaní vyzval podnikateľov, ktorých účastníci koncentrácie, resp. aj ich konkurenti identifikovali ako svojich najväčších konkurentov (UPC BROADBAND SLOVAKIA, s.r.o.; UPC DTH S.à r.l.; SATRO s.r.o.; Orange Slovensko, a.s.; SWAN, a.s.; ANTIK Telecom s.r.o.; Slovanet, a.s.; Towercom, a. s.; AVIS s.r.o.; GTS Slovakia, a.s.; TechniCom, s.r.o.; KONFER net; KINET s.r.o.; M7 Group SA - Skylink a CS Link) a taktiež podnikateľa Slovak Sport, s.r.o., ktorý je označený ako dodávateľ televízneho obsahu v rámci poskytovania platenej televízie, na predloženie podkladov a informácií.

6.	Pred uplynutím lehoty požiadal účastník konania o jej predĺženie listom č. 1766/2013, pričom úrad odôvodnenej žiadosti vyhovel a lehota na vydanie rozhodnutia podľa § 11 ods. 1 zákona bola predĺžená do 31.07.2013. Oznamovateľ koncentrácie predložil vyjadrenie k vykonanému prieskumu, a to listom č. 1842/2013 zo dňa 25.07.2013. Dňa 29.07.2013 listom zaevidovaným pod číslom 1881/PMÚ SR/2013 bola účastníkovi konania zaslaná výzva pred vydaním rozhodnutia podľa § 33 zákona. Dňa 30.07.2013 bola listom č. 1897/2013 úradu doručená odpoveď na predmetnú výzvu. K predbežným záverom neboli účastníkom konania vznesené zásadné námietky a účastník konania vyjadril svoj súhlas s podkladom pre rozhodnutie, ako aj so spôsobom jeho zistenia.

7.	Z podkladov a informácií, ktoré boli úradu predložené v predmetnom správnom konaní účastníkom konania ako aj z informácií a podkladov, ktoré boli úradu doručené v rámci prieskumu vyplynuli nasledujúce skutočnosti:

1	Podnikatelia

8.	ST je akciová spoločnosť ponúkajúca komplexné portfólio dátových a hlasových služieb. Vlastní a prevádzkuje rozsiahlu pevnú i mobilnú telekomunikačnú sieť, ktorá pokrýva takmer celé územie Slovenskej republiky (ďalej len „SR“). ST poskytuje svoje služby prostredníctvom pevných DSL a FTTx rozvodov a digitálnej satelitnej televízie. Na území SR pôsobí aj prostredníctvom jej dcérskych spoločností Zoznam, s. r. o., Zoznam Mobile, s. r. o., TelekomSec, s. r. o. a PosAm, spol. s r. o.

9.	DIGI sa zameriava na poskytovanie verejných telekomunikačných služieb prostredníctvom televíznych káblových rozvodov, digitálnej satelitnej televízie a internetu. 

10.	Ako vyplýva z vyššie uvedeného,  spoločnosti ST a DIGI sú podnikatelia v zmysle § 3 ods. 2 zákona.

2	Účastníci konania a koncentrácie
11.	Účastníkom koncentrácie v prípade vzniku koncentrácie podľa § 9 ods. 1 písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov a podnikateľ alebo podnikatelia, nad ktorými je priama alebo nepriama kontrola získavaná. Podľa § 25 ods. 2 písm. d) zákona, v prípade koncentrácie vzniknutej získaním kontroly, je účastníkom správneho konania podnikateľ, ktorý takúto kontrolu získava.

12.	Na základe vyššie uvedeného sú účastníkmi predmetnej koncentrácie podnikatelia ST a DIGI a účastníkom správneho konania podnikateľ ST.
3	Koncentrácia podliehajúca kontrole úradu
13.	Vychádzajúc z podkladov predložených v oznámení koncentrácie úrad zistil, že predmetná koncentrácia podlieha kontrole úradu podľa § 10 ods. 1 písm. zákona.
4	Vymedzenie relevantných trhov a súťažné posúdenie
4.1	Všeobecné trhové informácie
14.	V Oznámení koncentrácie účastníci koncentrácie uviedli nasledovné relevantné trhy, resp. oblasti pôsobenia jedného alebo oboch účastníkov koncentrácie:
-	maloobchodný trh poskytovania platenej TV pre koncových užívateľov
-	maloobchodný trh poskytovania širokopásmového prístupu k Internetu koncovým užívateľom
-	veľkoobchodný trh poskytovania práv TV kanálov (právo retransmisie)
-	veľkoobchodný trh poskytovania práv na vysielanie športových zápasov
-	veľkoobchodný trh poskytovania satelitnej kapacity za účelom poskytovania služieb platenej TV
-	veľkoobchodný trh digitálnych set-top boxov
-	veľkoobchodný trh systémov podmieneného prístupu (podporné služby pre platenú TV)
-	veľkoobchodný trh poskytovania širokopásmového prístupu 
-	veľkoobchodný trh poskytovania fyzického prístupu
15.	V ďalších bodoch odôvodnenia úrad špecifikuje segmenty, kde nedochádza medzi účastníkmi k súťažným interakciám, resp. kde nebolo potrebné definovať relevantný trh, nakoľko v tomto prípade nešlo o ovplyvnené trhy, resp. v niektorých prípadoch ide o oblasti, kde pôsobí len jeden z účastníkov koncentrácie.

16.	 V prípade Veľkoobchodného trhu poskytovania satelitnej kapacity za účelom poskytovania služieb platenej TV ide o vstup, ktorý si prevádzkovatelia platenej TV prostredníctvom satelitu (t.j. ST aj DIGI) potrebujú zabezpečiť  (prenajať) za účelom poskytovania služby platenej TV.  Účastníci koncentrácie pôsobia na tomto trhu na strane nákupu, pričom v súčasnosti využíva každý z nich kapacitu inej družice. Z oznámenia koncentrácie súčasne vyplýva, že  územie SR je dostatočne pokryté viacerými satelitnými družicami. Z predložených informácií je zrejmé, že v tejto oblasti posudzovaná koncentrácia nevzbudzuje súťažné obavy, preto sa úrad uvedeným ďalej nezaoberal.

17.	 V prípade Veľkoobchodného trhu podmieneného prístupu (podporné služby pre platenú TV) sa v Oznámení koncentrácie uvádza, že sa jedná sa o poskytovanie špecifických služieb a/alebo infraštruktúry pre poskytovanie služby platenej televízie, ktoré umožňujú šifrovanie televízneho signálu a jeho následné dešifrovanie oprávneným užívateľom. Tento trh by však mohol byť vymedzený aj širšie, a to ako veľkoobchodný trh podporných služieb pre platenú televíziu a zahŕňať aj správu a fakturovanie účastníkov, prípadne vysporiadanie vzťahov s poskytovateľmi práv. V podmienkach SR však poskytovatelia platenej televízie o takýto širší rozsah služieb záujem nemajú a takéto služby v súvislosti s platenou televíziou veľkoobchodne nenakupujú, ale zabezpečujú si ich sami. Podľa názoru oznamovateľa koncentrácie je tento trh z geografického hľadiska vymedzený prinajmenšom územím EEA. Z informácií uvedených v Oznámení koncentrácie vyplýva, že nákup podporných služieb k poskytovaniu služieb platenej televízie koncovým zákazníkom nie je  v dôsledku predmetnej koncentrácie ovplyvneným relevantným trhom v zmysle § 5 ods. 1 Vyhlášky, s čím sa úrad stotožňuje.

18.	V prípade veľkoobchodného trhu nákupu digitálnych set-top boxov sa v Oznámení koncentrácie sa uvádza, že set-top boxy sú zariadenia, ktoré umožňujú televíznym prijímačom prijímať a dekódovať digitálny televízny signál. Vzhľadom na svoje technické vlastnosti a účel použitia nie sú súčasťou širšieho trhu telekomunikačných zariadení (káblové a optické modemy a pod.). Digitálne set-top boxy slúžia na poskytovanie služby platenej televízie, nakoľko sú nevyhnutné pre jej fungovanie a sú koncovým zákazníkom podnikateľa ST a DIGI prenajímané v rámci predmetnej služby (zostávajú vo vlastníctve poskytovateľa). Z hľadiska veľkoobchodného trhu nákupu digitálnych set-top boxov, tento trh je podľa názoru oznamovateľa koncentrácie z geografického hľadiska ohraničený prinajmenšom priestorom EEA. Z informácií uvedených v Oznámení koncentrácie vyplýva, že nákup digitálnych set-top boxov nie je v dôsledku predmetnej koncentrácie ovplyvneným relevantným trhom v zmysle § 5 ods. 1 Vyhlášky, s čím sa úrad stotožňuje.

19.	Veľkoobchodný trh poskytovania širokopásmového prístupu a Veľkoobchodný trh poskytovania fyzického prístupu. Veľkoobchodný širokopásmový prístup je sprístupnenie elektronických komunikačných sietí rýchlosťou vyššou ako 256 kbit/s prostredníctvom pevných sietí (DSL, FTTx, CATV), rádiových sietí ako aj mobilných sietí. Na tomto trhu všetci hráči, ktorí sú vertikálne integrovaní a teda vlastníci sietí, poskytujú služby sami sebe. ST na tomto trhu poskytuje veľkoobchodne tento typ prístupu aj tretím stranám [(......................................................)], pričom so spoločnosťou DIGI takýto veľkoobchodný vzťah nemá. DIGI veľkoobchodne širokopásmový prístup neponúka.

Veľkoobchodný trh poskytovania fyzického prístupu je rovnako charakteristický tým, že vertikálne integrovaní hráči (vrátane DIGI) poskytujú služby predovšetkým sami sebe. ST poskytuje služby v zanedbateľnom objeme [(...........%)]  aj tretím stranám, nie však spoločnosti DIGI.

Vzhľadom na prítomnosť len jedného z účastníkov koncentrácie na týchto trhoch sa v oznámení koncentrácie konštatuje, že nejde o ovplyvnené trhy v zmysle § 5 ods. 1 Vyhlášky s čím sa úrad stotožňuje. Vertikálnu integráciu oznamovateľa koncentrácie súčasne úrad vyhodnocuje v časti týkajúcej sa poskytovania služieb na maloobchode.
20.	Úrad sa v ďalších bodoch odôvodnenia zameral predovšetkým na trhy maloobchodného poskytovania platenej TV a širokopásmového prístupu k internetu, ako aj na súvisiace trhy s platenou TV a to veľkoobchodný trh poskytovania práv na TV kanály a poskytovania práv na vysielanie športových zápasov (resp. v širšom meradle poskytovania licencií na audiovizuálny TV obsah). 

21.	V tejto súvislosti úrad posudzoval štruktúru a súťažné interakcie na predmetných trhoch, postavenie a pôsobenie účastníkov koncentrácie a ďalších subjektov v kontexte vymedzenia predmetných trhov, resp. v kontexte viacerých alternatív ich vymedzenia, ako prichádzajú do úvahy podľa Oznámenia koncentrácie, prieskumu úradu, ako aj z predchádzajúcej rozhodovacej praxe, podporne s odkazom na rozhodovaciu prax Európskej komisie (ďalej len „Komisia“).
22.	Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia. Podľa § 3 ods. 6 zákona je priestorový relevantný trh vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

4.2 Charakteristika účastníkov koncentrácie a ďalších poskytovateľov širokopásmového prístupu k internet a platenej TV

ST
23.	ST poskytuje služby širokopásmového prístupu k internetu prostredníctvom pevných sietí - metalickej xDSL, ktorá umožňuje poskytnúť prístup paralelne pre cca [..............................]  a prostredníctvom optických FTTx rozvodov (pokrýva vyše [...............................]), ako aj cez mobilné širokopásmové siete, prostredníctvom ktorých pokrýva vyše [...]% domácností.

Ako sa tiež uvádza v Oznámení koncentrácie, podnikateľ ST vstúpil v roku 2006 na trh platenej televízie najprv prostredníctvom technológie IPTV pod značkou „Magio“. Od roku 2010 začal poskytovať obdobnú službu na satelitnej technológii (DTH/DVB-S), ktorá má dosah na celé územie SR. Cieľovou skupinou tejto služby [............................................................].
Služby platenej televízie podnikateľ ST poskytuje celkovo v [.............] obciach alebo mestách v SR, z toho v [............] prostredníctvom technológie DSL, v [......] prostredníctvom optickej siete, a [.............] prostredníctvom technológie DTH.

Podnikateľ ST poskytuje taktiež službu tzv. Video-on-demand, t.j. domácej videopožičovne, ktorá umožňuje zákazníkom vybrať si z ponuky filmov a sledovať vybraný film vo zvolenom čase. 
DIGI
24.	DIGI pôsobí na maloobchodnom trhu poskytovania širokopásmového prístupu k internetu prostredníctvom FTTx a káblovej siete, a to v 11 mestách v SR.
Služby platenej televízie poskytuje na celom území SR prostredníctvom technológie DTH (od mája 2006) alebo pevnej siete - CATV, z toho v 11 mestách prostredníctvom pevnej siete – CATV (jedná sa o nasledujúce mestá: Bojnice, Bratislava, Brezno, Handlová, Komárno, Košice, Prievidza, Ružomberok, Senica, Šaľa, Žiar nad Hronom), pričom vlastný TV kanál DIGI SPORT poskytuje od 14. 08. 2010. 
M7 Group SA, 2 Rue Albert Borschette, L-1246 Luxembourg (ďalej len „M7 Group)
25.	 Je medzinárodný operátor, poskytujúci platenú TV na DTH platforme v Beneluxe, Rakúsku, ČR a SR. V ČR a SR poskytuje služby platenej televízie pod obchodným menom Satelitná televízia Skylink a CS Link (ďalej len „Skylink“), prostredníctvom technológie DTH. Vo svojom portfóliu má „základnú“ ponuku po obchodným názvom Digital (české a slovenské programy), ktoré tvoria voľne šíriteľné TV kanály (resp. v prípade niektorých českých TV staníc ide o kanály, za ktoré poskytovatelia platenej TV platia vysielateľom poplatok – ČT1, ČT2, ČT24), ktorú spoplatňuje servisným poplatkom a ďalej základné a prémiové balíčky s rôznou zostavou TV programov a zodpovedajúcou rozdielnou cenou. 

Liberty Global plc. 
26.	Je medzinárodný (predovšetkým) káblový operátor, ktorý pôsobí v 14 krajinách. Ponúka telefónne služby, širokopásmový internet, ako aj platenú TV. Pôsobí v oblasti služieb platenej televízie na území SR prostredníctvom UPC BROADBAND SLOVAKIA, s.r.o., Ševčenkova 36, 851 01 Bratislava ( ďalej len „UPC BROADBAND“) a UPC DTH S.à r.l. so sídlom 2 rue Peternelchen, L-2370 Howald, Luxemburské veľkovojvodstvo (Freesat TV, ďalej len „UPC DTH“) a v oblasti širokopásmového pripojenia k internetu prostredníctvom UPC BROADBAND.

UPC BROADBAND je poskytovateľ širokopásmového pripojenia do siete internet pre koncových užívateľov od roku 2003 a to prostredníctvom hybridnej opticko – koaxiálnej siete. Zároveň je poskytovateľ služby platenej televízie v analógovej i digitálnej forme v štandarde DVB – C. Služby platenej TV poskytuje prostredníctvom technológií CATV/DTV (do 01.06.2010 aj prostredníctvom technológie DTH). V rámci platenej TV poskytuje rôzne balíčky služieb s rôzne odstupňovanou cenovou úrovňou. Ponúka tiež kombináciu balíčkov prístupu k internetu, platenej TV  aj hlasových služieb.

UPC DTH poskytuje služby platenej TV prostredníctvom satelitu, a to od 01.06.2010. Rovnako poskytuje rôzne balíčky služieb s rozlične nakombinovanou zostavou TV programov s rôzne odstupňovanou cenovou úrovňou.

Orange Slovensko, a.s., Metodova 8, 821 08 Bratislava (ďalej len „Orange“)
27.	 Je súčasťou ekonomickej skupiny France Telecom – Orange, ako jednej z najväčších mobilných operátorov a poskytovateľov širokopásmového internetu v Európe. V SR pôsobí od roku 1997; poskytuje hlasové služby, služby internetového pripojenia a služby platenej televízie. Poskytuje službu širokopásmového prístupu k internetu na fixnej sieti, a to prostredníctvom vlastnej optickej infraštruktúry a prostredníctvom prenájmu infraštruktúry od ST (od roku 2012), taktiež poskytuje širokopásmový prístup k internetu prostredníctvom moblilných technológií. Službu platenej TV poskytuje výhradne cez svoju optickú infraštruktúru – FTTH ([......................................................................................]); zoznam miest s FTTH pokrytím: Banská Bystrica, Bratislava, Košice, Malacky, Michalovce, Nitra, Nové Zámky, Pezinok, Piešťany, Prešov, Prievidza, Senica, Stupava, Trenčín, Trnava, Vráble, Žilina (jedná sa o  [.....  .........................................................]). 
Rovnako v rámci tzv. over the top (OTT) služieb poskytuje podnikateľ platenú TV vo forme predpredaja prístupových kariet Skylink a to na akomkoľvek internetovom pripojení, pokiaľ je pre danú službu postačujúce.

Poskytuje aj triple play balíky služieb (mobilné hlasové služby + platenú TV + internet).

ANTIK Telecom s.r.o., Čárskeho 10, 040 01 Košice (ďalej len „ANTIK“)
28.	 Je regionálny poskytovateľ telekomunikačných služieb s orientáciou na služby širokopásmového prístupu k Internetu, hlasové služby v pevnej sieti a služby platenej televízie (predmetné služby poskytuje aj v rámci balíku tzv. triple play). Pokrytie vlastnej optickej siete má najmä na východnom Slovensku a časti stredného Slovenska; vlastnou bezdrôtovou sieťou pokrýva najmä východné Slovensko. Prostredníctvom digitálnej televíznej služby SmartTVBox ponúka digitálnu televíziu aj mimo vlastnej siete (cez verejný internet).  Rovnako poskytuje triple play služby prostredníctvom optickej siete technológie FTTH/B a bezdrôtovou technológiou v nelicencovanom pásme.

SATRO s.r.o., Polianky 9, 844 37 Bratislava (ďalej len „SATRO“) 
29.	Zameriava sa na poskytovanie služieb platenej televízie a vysokorýchlostného prístupu na internet na celom území západného Slovenska a vo vybraných mestách stredného a východného Slovenska (Žiar nad Hronom, Banská Bystrica, Zvolen, Košice). Služby ponúka prostredníctvom pevných rozvodov (káblové modemy a FFTB), ako aj bezdrôtových.

SWAN, a.s., Borská 6, 841 04 Bratislava (ďalej len „SWAN“) 
30.	 Poskytuje prístup pre rezidenčných aj firemných zákazníkov na optických sieťach, DOCSIS sieťach, ADSL prístupoch (bitstream prístup od ST) ako aj prostredníctvom FWA atď. Prostredníctvom optickej infraštruktúry poskytuje prístup k širokopásmovému internetu  a platenú TV, zároveň v mestách Bratislava, Dubnica nad Váhom, Nová Dubnica, Trenčín poskytuje služby platenej TV prostredníctvom CATV.

Slovanet, a.s., Záhradnícka 151, 821 08 Bratislava (ďalej len „Slovanet“)
31.	Je jedným z alternatívnych telekomunikačných operátorov. Je celoslovenským poskytovateľom širokopásmového internetu, pričom služby poskytuje na vlastných pevných sieťach, ako aj na sieťach prenajatých od tretích strán (Orange, Swan, GTS..). Tiež poskytuje službu xDSL od ST, nie však prostredníctvom prenájmu sietí, ale prostredníctvom veľkoobchodnej služby DSL partner. Služby platenej televízie poskytuje prostredníctvom kombinácie vlastných technologických zariadení, ako aj vo forme prenájmu od tretích strán a to formou nájmu od obcí ako vlastníkov pevnej pasívnej infraštruktúry káblových sietí. Na tomto trhu pôsobí prostredníctvom FTTx a CATV technológie. Poskytuje tiež balíky služieb širokopásmového internetu, platenej TV a telefonovania.

Kinet s.r.o., 972 25 Diviaky nad Nitrou 203 (ďalej len „KINET“)
32.	Ide o lokálneho poskytovateľa služieb platenej televízie prostredníctvom FTTH technológie (v obciach: Diviacka Nová Ves, Diviaky nad Nitricou, Mačov, Ješková Ves, Banky, Rudnianska Lehota, Dolné Vestenice, Nitrica). Službu platenej TV poskytuje len  od júla 2013. Poskytuje tiež prístup k širokopásmovému internetu a to prostredníctvom WiFi, FTTx a CATV.

GTS Slovakia, s.r.o., Aupark Tower, Einsteinova 24, 851 01 Bratislava (ďalej len „GTS“)
33.	Spoločnosť je súčasťou medzinárodnej skupiny GTS Central Europe, pôsobí v SR, ČR, Maďarsku, Poľsku a Rumunsku. V SR pôsobí na maloobchodnom trhu poskytovania širokopásmového prístupu k internetu, pričom primárne poskytuje služby pre firemnú klientelu, v segmente služieb pre domácnosti pôsobí len okrajovo. Službu širokopásmového prístupu poskytuje na báze prístupu do siete ST pre menší rozsah zákazníkov a poskytuje pre firemné subjekty služby na báze technológie SHDSL.bis, ktorá je nasadzovaná na metalické vedenia prenajímané od ST, disponuje tiež optickou sieťou na území Bratislavy (sieť prepájajúca hlavné oblasti, nie prístupová sieť), rovnako pôsobí prostredníctvom pevných bezdrôtových sietí FWA. Služby platenej TV neposkytuje.

Towercom, a. s., Cesta na Kamzík 14, 831 01 Bratislava (ďalej len „Towercom“)
34.	Vo svojom vyjadrení uviedol, že nie je poskytovateľom služieb platenej televízie a o poskytovanie predmetnej služby nemá ani v budúcnosti záujem.
Z verejne dostupných zdrojov úrad zistil, že Towercom začal počnúc májom 2013 poskytovať pod marketingovým názvom Plustelka televízne vysielanie, kde okrem voľne dostupných programov prostredníctvom DVBt ponúka i ďalšie voľne dostupné programy (ČT1, ČT2 a TV Lux). Okrem toho si zákazník môže kedykoľvek doobjednať bez viazanosti programový balíček ďalších nadstavbových programov.

35.	 Okrem uvedených pôsobí na slovenskom trhu množstvo lokálnych poskytovateľov služby platenej TV a/alebo poskytovateľov služby širokopásmového internetu.
4.3 Charakteristika technológií na poskytovanie služby platenej TV a/alebo širokopásmového internetu

36.	V rámci analýzy relevantných trhov a dopadov koncentrácie, sa úrad zaoberal poskytovaním vyššie uvedených maloobchodných služieb prostredníctvom pevných sietí (DSL, FTTx, CATV), v prípade širokopásmového prístupu k internetu aj prostredníctvom rádiových FWA/WiFi a mobilných technológií a v prípade platenej televízie aj prostredníctvom satelitu (v ďalšom satelit označený skratkou DTH), pričom stručná charakteristika jednotlivých technológií je uvedená v nasledujúcich bodoch.

37.	DSL (Digital Subscriber Line) umožňuje širokopásmový dátový prenos po metalickej 2-linke (telefónna linka). Momentálne najpoužívanejšou  formou je ADSL (asymmetric DSL), pre ktorú je typická asymetrická prenosová rýchlosť, ktorá je v smere od poskytovateľa služby (download) vyššia ako v smere od užívateľa (upload). Prostredníctvom DSL sa poskytujú služby širokopásmového prístupu do internetu, ako aj služby platenej televízie (IPTV).

38.	CATV bol pôvodne určený na jednosmerný prenos TV a rozhlasového signálu. V súčasnosti je možné týmto spôsobom prenášať aj vysokorýchlostný internet, telefónne hovory alebo iné služby. Pri televíznom prenose koaxiálnym káblom sa ešte vyskytuje analógové vysielanie na Slovensku. Pre vysoké náklady pokladania káblov do zeme je pokrytie optickým/koaxiálnym káblom hlavne v miestach s väčšou hustotou obyvateľstva.

39.	FTTx (Optická linka). Pod FTTx rozumieme siete, ktoré využívajú optické vlákno (kábel). Výhodou týchto sietí je, že majú teoreticky nekonečnú šírku pásma, na rozdiel od DSL a CATV. Čím je väčšia šírka pásma, tým viac dát a informácií umožňuje preniesť. Cez FTTx je možné poskytovať rôzne služby ako vysokorýchlostný internet, televízne vysielanie, telefónne hovory a iné služby. 

40.	FWA/WiFi sú bezdrôtové technológie prístupu k internetu. Fungujú vo voľnom nelicencovanom pásme, takže sú ovplyvniteľné prípadným rušením iných poskytovateľov ako aj  poveternostnými podmienkami. K pripojeniu dochádza v lokalite pokrytej prístupovým bodom (hotspot), ak je počítač vybavený potrebným hardvérom pre bezdrôtovú komunikáciu. WiFi prístup je často možný aj zadarmo a ponúkajú ho napr. mestá a obce, nákupné centrá, kaviarne, atď.. 

41.	Na mobilné vysokorýchlostné pripojenie sa na Slovensku používajú technológie Flash-OFDM a UMTS/HSDPA/HSPA+. Všetky tieto technológie zabezpečujú vysokorýchlostné pripojenie do internetu s teoretickou maximálnou prenosovou rýchlosťou 14,4 Mbit/s (UMTS/HSDPA), 42Mbit/s(UMTS/HSPA+) resp. 5,3 Mbit/s (Flash-OFDM). Reálna prenosová rýchlosť je však nižšia v závislosti od kvality signálu a vyťaženia siete, čo spôsobuje kolísavú rýchlosť a nestabilitu pripojenia. Mobilný internet je možné využívať prakticky kdekoľvek, kde je pokrytie signálom, a vzhľadom na pokrytie územia je prostredníctvom všetkých mobilných technológií dostupný takmer na celom území SR. 

42.	Direct to home (DTH) je satelitné vysielanie pre domácnosti. Poskytuje vysielanie televízneho signálu z družice priamo do domácnosti, pri využití prijímacej satelitnej antény (parabola) a digitálneho prijímača. Prijímač satelitného vysielania býva podobne ako pri iných spôsoboch šírenia už zabudovaný v novších televízoroch, alebo je riešený formou set-top boxu. Výhodou satelitného vysielania je možnosť pokrytia širokého územia pomocou jednej družice. Satelitné vysielanie možno taktiež použiť pre prístup k širokopásmovému internetu, avšak v súčasnosti sa v SR používa v zanedbateľnom rozsahu.

4.4 Maloobchodné poskytovanie širokopásmového prístupu k internetu koncovým užívateľom

4.4.1 Tovarový a priestorový relevantný trh

43.	Vychádzajúc z predchádzajúcej rozhodovacej praxe úradu ako aj z rozhodovacej praxe Komisie sú služby prístupu k internetu poskytované na báze úzkopásmového („narrowband“) a širokopásmového („broadband“) alebo vo forme výhradného prístupu („dedicated access“), ktorý garantuje vyšší výkon a bezpečnosť danej služby. Komisia vo svojej predchádzajúcej rozhodovacej praxi vymedzovala úzkopásmový a širokopásmový prístup k internetu ako dva separátne trhy. V súčasnosti nie je samostatné vyhodnocovanie daných prístupov potrebné, čo vychádza aj z prieskumov Komisie. Keďže činnosti účastníkov koncentrácie sa horizontálne prekrývajú v oblasti širokopásmového prístupu k internetu, úrad sa členením podľa jednotlivých prístupov ďalej nezaoberal. 

44.	V Oznámení koncentrácie ST charakterizuje trh maloobchodného poskytovania širokopásmového prístupu k internetu koncovým užívateľom ako trh zahŕňajúci poskytovanie prístupu k internetu s rýchlosťou vyššou ako 256 kbit/s prostredníctvom pevných sietí (xDSL, FTTx, CATV), rádiových sietí (FWA/WiFi) ako aj mobilných sietí (UMTS, Flash-OFDM) koncovým užívateľom, pričom dané technológie považuje za zastupiteľné.

45.	V súvislosti so zastupiteľnosťou jednotlivých technológií poukázal ST v Oznámení koncentrácie na prieskum GfK, podľa ktorého alternatívne technológie poskytované prostredníctvom iných prístupových sietí a technológií predstavujú absolútnu väčšinu širokopásmových prístupov k internetu. Podľa tvrdení GfK na Slovensku navyše existujú významní alternatívni operátori, ktorí pri poskytovaní maloobchodného širokopásmového prístupu k internetu nie sú závislí na prístupe k metalickej sieti, resp. optickej sieti ST. Podiel ST v rámci širokopásmového prístupu k internetu poskytovaného prostredníctvom jeho optickej a metalickej siete predstavuje v priemere okolo [........] všetkých hlavných širokopásmových prístupov k internetu (pri započítaní značky T-Mobile okolo [.......]). Podľa ST je teda na maloobchodnom trhu širokopásmového prístupu k internetu prítomná súťaž založená na infraštruktúre, ktorá je v prospech koncových užívateľov, pričom prístup operátorov k metalickým účastníckym vedeniam a ani prístup k optickej sieti ST nie je nevyhnutný na to, aby sa na tomto trhu rozvinula efektívna súťaž, pretože tá už existuje.

46.	Úrad zhodnotil technológie z hľadiska koncových užívateľov a skúmal zastupiteľnosť na maloobchodnej úrovni. 

47.	Charakteristiky jednotlivých technológií sú uvedené vyššie v kapitole 4.3 tohto odôvodnenia.
48.	 Úrad súhlasí s názorom účastníka konania, že prístup k internetu prostredníctvom pevných sietí, resp. xDSL, FTTx a CATV je vzhľadom na ich charakteristiky a možnosti, ktoré poskytujú, z hľadiska koncového užívateľa zastupiteľný. Z hľadiska funkčnosti, širokopásmový prístup prostredníctvom xDSL, je zastupiteľný s CATV, ako aj FTTx, nakoľko minimálne všetky tieto prístupy sú schopné poskytnúť užívateľovi prístup k internetu, službu digitálnej televízie, ako aj hlasovú službu. Takéto vymedzenie je v súlade i s rozhodovacou praxou Komisie. Uvedené podporuje aj rozhodovacia prax úradu. 

49.	Pokiaľ ide o bezdrôtové- rádiové (FWA a WiFi) a mobilné prístupy, resp. aj prístup prostredníctvom satelitných technológií, podľa názoru úradu ich charakteristiky vymedzujú skôr ako nezastupiteľné s vyššie uvedenými pevnými technológiami. Za hlavné argumenty úrad považuje nasledovné:

a)	rýchlosť a kvalita širokopásmového pripojenia je vo všeobecnosti menej spoľahlivá  a do značnej miery závislá od najbližšej sieťovej základni (network base station) a od atmosférických podmienok. Zákazníci môžu byť odpojení vzhľadom na slabý signál zo sieťovej základni, rušeniu, sieťovému preťaženiu alebo horšiemu zabezpečeniu siete;
b)	limity na prenos dát, predovšetkým pri mobilných pripojeniach, zabraňujú používať pokročilé multimediálne služby (napr. sťahovanie veľkých súborov), môže sa objaviť aj problém kolísavosti prenosovej rýchlosti.

50.	Mobilné prístupy boli ako zastupiteľné vylúčené aj v rámci rozhodovacej praxe Komisie. V predmetnom rozhodnutí bol za zastupiteľný považovaný aj prístup prostredníctvom technológie FWA/WiFi. Prostredníctvom FWA/WiFI však nie je možné poskytovať plnohodnotne doplnkové služby širokopásmového prístupu (IPTV, VoD a iné Over-the-top (OTT) služby), preto úrad považuje za zastupiteľné predovšetkým prístupy k širokopásmovému internetu prostredníctvom technológii xDSL, CATV, FFTx. 

51.	Je potrebné uviesť, že vzhľadom na vysoký počet možných kombinácií prenosových rýchlostí, cien a iných vlastností nie je možné vymedziť striktnú hranicu medzi jednotlivými typmi prístupu k internetu a nie je možné vylúčiť určitú mieru zastupiteľnosti medzi nimi.  Za účelom komplexného preskúmania možných negatívnych dopadov na súťaž, úrad preto z hľadiska tovarového relevantného trhu vychádzal z maloobchodného poskytovania širokopásmového prístupu k internetu prostredníctvom  technológii xDSL, CATV, FFTx, ako najužšej alternatívy.

52.	Služby maloobchodného poskytovania širokopásmového prístupu k internetu sú poskytované rezidenčným zákazníkom, ako aj podnikateľom. Podľa oznámenia koncentrácie podnikatelia, z hľadiska ich dopytu, sa neodlišujú od domácností, nakoľko nepožadujú službu s inými vlastnosťami a cenou ako požadujú domácnosti a ani charakteristika služby odobratej podnikateľom nie je závislá od jeho veľkosti alebo predmetu činnosti. ST na uvedených trhoch zákazníkov nesegmentuje do skupín, pretože tak bytoví ako aj nebytoví zákazníci dostávajú tie isté služby za tie isté ceny. Podľa Oznámenia koncentrácie je širokopásmový prístup k internetu komoditná služba, ktorá sa ponúka v porovnateľnej kvalite a cene všetkým segmentom (rezidenčným aj biznis zákazníkom) a je možné spotrebiteľov rozdeliť podľa rýchlosti a množstva prenesených dát.  Ako vyplýva z verejne dostupných zdrojov, vo výrazne väčšej miere ide v prípade poskytovania tejto služby o bytových zákazníkov.

53.	Celkový počet pripojení v roku 2012 prostredníctvom xDSL, CATV a FTTx bol 796 499 užívateľov užívateľov (z toho 649 682 bytoví).

Ukazovateľ	31.12.2012	
Pripojenie cez xDSL	414 576	
z toho bytoví	299 432	
Pripojenie cez rozvody káblovej televízie	132 598	
z toho bytoví	122 756	
Pripojenie cez FTTx (FTTH/FTTB)	249 325	
z toho bytoví	227 494	

Zdroj:http://www.telecom.gov.sk/files/statistika_vus/telekom/index.htm

54.	Nie je vylúčená aj možnosť užšej definície tovarového relevantného trhu poskytovania širokopásmového prístupu do internetu prostredníctvom pevných sietí, t.j. DSL, optické a káblové siete podľa typov zákazníkov na rezidenčný segment (obyvateľstvo a malých a stredných podnikateľov) a business segment (veľkých podnikateľov), avšak v tomto prípade nebolo potrebné detailne sa možnosťou užšej definície trhov zaoberať.

55.	Úrad sa teda prikláňa k uvedenej užšej definícii tovarového relevantného trhu, na ktorý nepatria poskytovanie širokopásmového prístupu prostredníctvom bezdrôtových sietí (FWA/WiFi) ako aj mobilných sietí (UMTS, Flash-OFDM). Úrad však ponecháva otázku presnej identifikácie tovarových relevantných trhov ohľadom prístupu k internetu otvorenú, nakoľko dospel k záveru, že predmetná koncentrácia nevyvoláva súťažné obavy ani v prípade naznačenej najužšej definície tovarového relevantného trhu.

56.	V Oznámení koncentrácie ST definuje trh maloobchodného poskytovania širokopásmového prístupu k internetu koncovým užívateľom z geografického hľadiska ako lokálny pre jednotlivé mestá/obce v SR. Uvádza tiež, že vymedzenie trhu ako celonárodného nemá podľa neho vplyv na výsledok posudzovanej transakcie. ST odôvodňuje lokálne definovaný geografický trh tým, že podmienky na tomto trhu nie sú na celom území homogénne a zdôrazňuje prítomnosť súťaže založenej na infraštruktúre, čo dokumentuje prieskumom GfK.

57.	Úrad zastáva názor, že relevantný geografický trh zahŕňa oblasť, v ktorej dotknutí podnikatelia pôsobia na strane ponuky alebo dopytu po relevantných produktoch alebo službách, pričom ide o také územie, na ktorom sú súťažné podmienky rovnaké alebo dostatočne homogénne, že toto územie môže byť odčlenené od ostatných území s odlišnými súťažnými podmienkami. Vymedzenie geografického relevantného trhu nevyžaduje, aby boli súťažné podmienky dokonale homogénne. Postačí, ak sú podobné alebo dostatočne homogénne, a preto iba územia so značne odlišnými heterogénnymi súťažnými podmienkami možno považovať za samostatný trh.

58.	V rozhodovacej praxi Komisie je geografický relevantný trh poskytovania širokopásmového prístupu k internetu pre koncových zákazníkov štandardne definovaný ako národný. 

59.	V tomto prípade ST vlastní sieť s celonárodným pokrytím a regulačné povinnosti (veľkoobchodný prístup k sieťam ST) majú celoštátnu pôsobnosť, resp. sú homogénne na celom území.   

60.	Vychádzajúc z informácií o konkurentoch, na maloobchodnej úrovni súťaží ST aj s podnikateľmi vlastniacimi  pevné siete, ktorých pôsobnosť je regionálne obmedzená, a na druhej strane aj s podnikateľmi, ktorí zriaďujú svoje ponuky na základe veľkoobchodných vstupov prostredníctvom infraštruktúry ST.

61.	ST určuje ceny a podmienky zmlúv pre svoje produkty centrálne, resp. jednotne na celom území SR. Aj napriek existencii regionálnych faktorov na strane ponuky, resp. že ST ako operátor s celoštátnym pokrytím sietí súťaží aj s ďalšími operátormi, ktorých pokrytie je obmedzenejšie, je možné považovať prostredie na trhu maloobchodného poskytovania širokopásmového prístupu k internetu koncovým užívateľom z hľadiska súťažných podmienok za národné. T.j. napriek určitým lokálnym špecifikám sa úrad prikláňa k záveru, že nejde o lokálne trhy, nakoľko rozdiely medzi jednotlivými lokalitami nie sú takého charakteru, že by bolo možné jednotlivé územia odčleniť z hľadiska odlišných súťažných podmienok a teda definovať priestorové relevantné trhy lokálne.

62.	Úrad sa prikláňa na základe uvedených skutočností k vymedzeniu daného trhu geograficky ako národného. Otázku geografickej definície relevantného trhu však nie je v tejto súvislosti potrebné striktne uzavrieť, nakoľko úrad sa zaoberal dopadom koncentrácie aj z hľadiska lokálneho pôsobenia účastníkov koncentrácie a zistil, že predmetná koncentrácia nevyvoláva ani z tohto pohľadu súťažné obavy. 

4.4.2 Posúdenie vplyvu koncentrácie na podmienky hospodárskej súťaže 

63.	Pri posudzovaní vplyvu koncentrácie na podmienky hospodárskej súťaže v oblasti poskytovania širokopásmového internetu prostredníctvom pevných sietí koncovým zákazníkom úrad vychádzal z informácií získaných z prieskumu, z Oznámenia koncentrácie a podporne aj z rozhodovacej praxe Komisie.

64.	ST pôsobí na maloobchodnom trhu poskytovania širokopásmového prístupu k internetu prostredníctvom dvoch typov pevných prístupových sietí, a to FTTx a xDSL.

65.	DIGI pôsobí na maloobchodnom trhu poskytovania širokopásmového prístupu k internetu prostredníctvom FTTx a CATV.

66.	Z prieskumu, ktorý bol vykonaný medzi podnikateľmi, ktorých označil ST v Oznámení koncentrácie ako hlavných konkurentov, vyplynulo, že v oblasti poskytovania širokopásmového internetu prostredníctvom pevných sietí koncovým zákazníkom pôsobia podnikatelia DIGI, UPC BROADBAND, SATRO, Orange, SWAN, ANTIK, Slovanet, GTS, KINET.

67.	Okrem uvedených, aj z verejne dostupných zdrojov vyplýva, že na tomto trhu pôsobí viacero lokálnych poskytovateľov širokopásmového pripojenia k internetu prostredníctvom fixných technológií. Rovnako podľa informácií z prieskumu, ako aj verejne dostupných informácií pôsobí na trhu viacero poskytovateľov, ktorí poskytujú prístupy aj prostredníctvom veľkoobchodných služieb ST.

68.	Úrad zisťoval trhové podiely účastníkov trhu z hľadiska počtu pripojení z prieskumu. Vzhľadom na to, že Telekomunikačný úrad SR eviduje informácie ohľadne počtu širokopásmových pripojení na internet v pevnej sieti podľa technológie, je možné identifikovať podiely podnikateľov pôsobiacich na identifikovaných relevantných trhoch. Výpočty podielov koncentrujúcich sa subjektov a ich hlavných konkurentov za rok 2012:

 	Počet pripojení	 Podiely	
Slovak Telekom	[...............]	[40-50]%	
DIGI	[...............]	[0-5]%	
Slovak Telekom + DIGI	[...............]	[50-60]%	
UPC	[...............]	[10-20]%	
Swan	[...............]	[0-5]%	
Satro	[...............]	[0-5]%	
Orange	[...............]	[5-10]%	
Slovanet	[...............]	[5-10]%	
Antik	[...............]	[0-5]%	
GTS	[...............]	[0-5]%	
KINET	[...............]	[0-5]%	
Celkový počet pripojení za káblovú, FTTx a xDSL sieť*	796 499	100%	
*Zdroj: http://www.telecom.gov.sk/files/statistika_vus/telekom/index.htm

69.	 Z vyššie uvedeného vyplýva, že podiel ST v oblasti poskytovania širokopásmového internetu koncovým užívateľom prostredníctvom pevných sietí predstavuje [40-50%]. Jeho prírastok po koncentrácii so spoločnosťou DIGI predstavuje v danej oblasti len [0-5%]. Nasledujú spoločnosti UPC, Orange a Slovanet s podielmi v rozmedzí 10 – 20%, resp. 5 – 10% a viacero hráčov s podielmi pod 5%. Na ďalších lokálnych poskytovateľov pripadá tak spolu cca 12% trhu.

70.	Vychádzajúc z predošlej rozhodovacej praxe úradu, z informácií z verejných zdrojov (Telekomunikačný úrad SR), ako aj z dát predložených v rámci Oznámenia koncentrácie, ST si udržiava vysoký podiel na danom relevantnom trhu, čo vyplýva tiež z vlastníctva celonárodnej DSL siete ako relevantného vstupu, budovanej desiatky rokov, ktorá má vysoké pokrytie územia a obyvateľstva.

71.	Z podkladov a informácií predložených úradu podnikateľmi v rámci prieskumu vyplýva, že bariéry vstupu do oblasti poskytovania širokopásmového internetu koncovým zákazníkom predstavujú predovšetkým kapitálové investície na zriadenie a vybudovanie siete a súvisiacej technológie, počiatočné náklady na získanie zákazníkov (náklady na marketing) a relatívnu náročnosť získania významného počtu zákazníkov vzhľadom na návratnosť investícií a dosiahnutie konkurencieschopnosti. Bariérou vstupu na trh je aj obmedzená konkurencia na trhu medzimestskej konektivity a zdĺhavé a nákladné stavebné konania.

72.	Okrem toho môže podnikateľ čeliť aj ďalším legislatívnym bariéram ako napr. stavebná uzávera na určitom území alebo riziku negatívneho stanoviska obce, ak by rozkopávkami išlo napr. o negatívny zásah do života mesta, veľký objem rozkopávok komunikácií s dôsledkami na životné prostredie, obmedzenia v doprave, zaberanie ďalšieho podzemného priestoru pod komunikáciami, ktorý je už prehustený inžinierskymi sieťami.

73.	Z podkladov a informácií predložených úradu oznamovateľom koncentrácie je možné konštatovať, že oblasť poskytovania širokopásmového internetu koncovým zákazníkom prostredníctvom fixných technológií je saturovaná a teda možnosť organického rastu je do značnej miery obmedzená. Vychádzajúc z danej skutočnosti je na trhu pravdepodobný výskyt rozširovania podnikania v podobe koncentrácií s menšími hráčmi na trhu, čo však je následkom nasýtenosti trhu a zostávajúci väčší hráči na trhu súperia o trhový podiel a udržanie alebo získanie úspor z rozsahu. Rovnako je v poslednom období možné sledovať rozširujúci výskyt poskytovania širokopásmového prístupu konkurentmi prostredníctvom využitia veľkoobchodných služieb ST, napr. spoločnosť Orange, ktorá začala takýmto spôsobom poskytovať prístupy od roku 2012, resp. ďalší podnikatelia, s ktorými ma ST podľa predložených údajov uzavreté BSA zmluvy. 

74.	Vychádzajúc z údajov z tabuľky, ST už pred koncentráciou disponoval značnou trhovou silou s [40-50%] podielom na všetkých širokopásmových prístupoch k internetu prostredníctvom pevných sietí s odstupom o [30-40%] od UPC a Orange a o [40-50%] od ostatných podnikateľov.

75.	Pre účely posúdenia predmetnej koncentrácie však nie je potrebné definitívne vymedziť, či podnikateľ ST dominantným postavením disponuje. Vychádzajúc z predložených dát ohľadne pôsobenia DIGI na predmetnom najužšie vymedzenom relevantnom trhu je možné konštatovať, že pôsobenie DIGI na tomto trhu z celonárodného pohľadu je zanedbateľné, že nie je pravdepodobné, že by dokázal vyvíjať na ST efektívny konkurenčný tlak a preto v dôsledku danej transakcie nedochádza k významnej zmene podmienok na trhu. Trhový podiel DIGI v oblasti poskytovania širokopásmového internetu koncovým užívateľom prostredníctvom pevných sietí je [0-5]%. Ďalšou skutočnosťou je, že počet zákazníkov DIGI v oblasti poskytovania širokopásmového internetu koncovým užívateľom prostredníctvom pevných sietí je nižší ako ročný úbytok zákazníkov širokopásmového internetu ST, ktorý indikoval v Oznámení koncentrácie. Podporne možno uviesť, že zákazníci okrem ponuky ST majú na výber z ponuky ďalších poskytovateľov širokopásmového pripojenia. 

76.	Námietky voči koncentrácií podnikateľov ST a DIGI z národného hľadiska vzniesli viacerí podnikatelia, pričom poukazujú najmä na vytvorenie dominantného postavenia podnikateľa ST a z neho vyplývajúcich negatívnych efektov na hospodársku súťaž a na ich podnikateľskú činnosť, ale taktiež na slabo fungujúce veľkoobchodné ponuky ST (ULL, kolokácia, WLR) a neprimerané veľkoobchodné ceny.

77.	Námietky konkurentov voči vytvoreniu dominantného postavenia podnikateľa ST boli všeobecného charakteru a úrad ich vyvrátil ako neopodstatnené predchádzajúcimi bodmi. Oblasť veľkoobchodných ponúk ST je predovšetkým regulovaná Telekomunikačným úradom, a  v súvislosti s predmetnou transakciou nebolo preto opodstatnené a ani možné preskúmavať primeranosť predmetných veľkoobchodných ponúk a cien.

78.	Viacerí konkurenti nemali námietky voči koncentrácií z pohľadu národného trhu, resp. uvádzali len mierne zníženie súťaže na tejto úrovni. Z lokálneho pohľadu vzniesli námietky viacerí podnikatelia, pričom poukazovali najmä na sťaženie konkurenčnej pozície a vytvorenie dominantného postavenia podnikateľa ST po koncentrácií v oblastiach, kde sa siete DIGI a ST prekrývajú.

79.	Úrad z hľadiska lokálneho pôsobenia účastníkov koncentrácie a skutočnosti, že priestorovo neuzavrel definíciu trhu ako  národný, hoci skôr existujú faktory pre takéto vymedzenie trhu, sa zaoberal oblasťami, v ktorých dochádza k prekrytiu pevných sietí spoločností ST a DIGI. Ide o mestá Bratislava, Košice, Prievidza, Ružomberok, Senica, Komárno, Žiar nad Hronom, Handlová, Brezno, Šaľa, Bojnice.

80.	V rámci 11 miest, v ktorých súčasne pôsobí DIGI aj ST je v 9 mestách štruktúra trhu obdobná ako z národného hľadiska, t.j. prírastok trhového podielu ST v dôsledku koncentrácie s DIGI je pomerne nízky. 

81.	V prípade dvoch z miest, v ktorých sa aktivity účastníkov koncentrácie prekrývajú, t.j. mestá Komárno a Handlová, štruktúra trhu nie je rovnaká, ako pri národnom trhu. V týchto mestách disponuje vyšším trhovým podielom aj podnikateľ DIGI. Napriek uvedenému však stále platí, že ST je podnikateľ, ktorý pôsobí a svoju politiku na trhu určuje celoplošne, to platí aj pre cenovú politiku, ktorá je jednotná pre celé územie SR a nezohľadňuje rôznu mieru konkurenčného tlaku v rôznych lokalitách. 

82.	Okrem uvedeného, od podnikateľov oslovených v prieskume úrad zistil, že v predmetných mestách pôsobia aj ďalší poskytovatelia širokopásmového internetu a to lokálni resp. aj celonárodní hráči, a to jednak prostredníctvom vlastných pevných sietí (napríklad v meste Komárno podnikateľ Swan, v meste Handlová podnikateľ Kinet), resp. aj prostredníctvom siete ST (napríklad v meste Komárno podnikateľ [................................] a v Handlovej [..............................]).

83.	Z odpovedí podnikateľov oslovených v prieskume vyplýva potenciál ďalšej konkurencie na lokálnej úrovni. Niektorí z oslovených podnikateľov sa vyjadrili, že [.............................................................................................................................]

84.	Aj keď sa úrad prikláňa k definícií trhu poskytovania širokopásmového internetu prostredníctvom pevných sietí, je v tejto súvislosti možné tiež podporne uviesť, že v daných mestách pôsobia aj viacerí lokálni poskytovatelia širokopásmového internetu koncovým užívateľom prostredníctvom bezdrôtových/rádiových sietí (FWA/WiFi), čo by pri alternatívnej širšej definícii trhu z hľadiska tovarového menilo pozíciu koncentrujúcich subjektov.

85.	Vychádzajúc z vyššie uvedených bodov úrad dospel k záveru, že na trhu maloobchodného poskytovania širokopásmového prístupu k  internetu prostredníctvom fixných technológií nedošlo v spojitosti s predmetnou koncentráciou k značnému narušeniu účinnej hospodárskej súťaže, najmä v dôsledku vytvorenia alebo posilnenia dominantného postavenia podnikateľa ST.
4.5 Poskytovanie služieb platenej televízie 

86.	Vo všeobecnosti je možné konštatovať, že poskytovatelia služieb platenej televízie konečným zákazníkom poskytujú prostredníctvom príslušného technického riešenia  (DSL, FTTx, DTH, CATV) TV kanály, na vysielanie ktorých získavajú práva od majiteľov práv na TV kanály alebo si TV kanály sami tvoria (napríklad podnikateľ DIGI je tvorcom TV kanálu DIGI SPORT), pričom tvorca TV kanálu musí získať práva na používanie daného filmového, športového alebo iného TV obsahu od majiteľa práv daného TV obsahu.

87.	Schému nadobúdania práv na vysielanie TV kanálov je možné znázorniť nasledovne:

Vlastníci práv  na audiovizuálny TV obsah

Tvorcovia TV obsahu

Tvorcovia TV kanálov

Konečný spotrebiteľ

DVD predajcovia

Distribútori PPV/VoD

Poskytovatelia služieb platenej TV

Veľkoobchod s vysielacím časom

Kupujúci mediálneho obsahu

Inzerenti

Technické riešenie prenosu (CATV, DTH, IPTV)

FTA vysielanie

FTA vysielanie

88.	Na účely posúdenia vplyvu predmetnej koncentrácie na podmienky hospodárskej súťaže v oblasti poskytovania služieb platenej televízie koncovým zákazníkom úrad identifikoval nasledujúce relevantné trhy: 
1.	relevantný  trh poskytovania licencií na audiovizuálny TV obsah,
2.	relevantný trh veľkoobchodného poskytovania práv na TV kanály, 
3.	maloobchodný trh poskytovania služieb platenej televízie koncovým zákazníkom,
pričom vychádzal z informácií uvádzaných v Oznámení koncentrácie, ako aj z informácií získaných od poskytovateľov služieb platenej televízie v SR, ktorých podnikateľ ST označil ako svojich konkurentov. 

89.	Vyjadrenia viacerých úradom oslovených poskytovateľov služieb platenej televízie  k vplyvu predmetnej koncentrácie na podmienky hospodárskej súťaže je možné zhrnúť nasledovne:
1.	Podnikateľ ST po koncentrácii dosiahne úspory z rozsahu, čím zníži jednotkové náklady na nadobúdanie práv na vysielanie TV kanálov ako aj na technologickú platformu, na základe čoho je možné predpokladať presun zákazníkov k podnikateľovi ST,
2.	podnikateľ ST koncentráciou získa schopnosť nadobúdať exkluzívne práva na TV kanály, čo spôsobí presun zákazníkov k podnikateľovi ST,
3.	ako uviedol podnikateľ Orange, schopnosť podnikateľa ST prenášania „....vplyvu z iných relevantných trhov (fixný a mobilný hlas, fixný broadband a TV) a s existujúcimi (TV multicast), alebo len veľmi slabo fungujúcimi veľkoobchodnými ponukami ST (ULL, kolokácia, WLR) a v minulosti podceneným spájaním fixných a mobilných aktivít ST má potenciál významne ovplyvniť konkurencieschopnosť ostatných súťažiteľov. Ešte viac to platí pre balíčky služieb – tripple play (broadband, TV, fixný hlas), resp. quadruple play (broadband, TV, fixný hlas, mobilný hlas), pri ktorých predpokladáme v najbližších rokoch zásadný nárast“.

90.	Úrad posúdil vyššie uvedené námietky konkurentov účastníkov koncentrácie, pričom sa k jednotlivým námietkam vyjadril v rámci posúdenia vplyvu predmetnej koncentrácie na podmienky hospodárskej súťaže na relevantnom trhu tak, ako sa uvádza v nasledujúcej časti tohto rozhodnutia.

4.5.1 Poskytovanie licencií na audiovizuálny TV obsah

4.5.1.1 Tovarový a priestorový relevantný trh

91.	Audiovizuálny TV obsah je tvorený napríklad filmami, dokumentmi, športovými prenosmi, TV programom (zábavné relácie, súťaže, sitcomy) a je ho možné prijímať prostredníctvom televíznych prijímačov. Majitelia práv na audiovizuálny TV obsah (zväčša sa jedná o tvorcov filmov, dokumentov, majiteľov športových klubov) poskytujú licencie na audiovizuálny TV obsah jednak (1) tvorcom TV kanálov na tzv. lineárne vysielanie, kedy programy sú vysielané v plánovanom čase, a jednak (2) na tzv. nelineárne vysielanie, ako napríklad video na želanie – Video on demand (ďalej len „VoD“), kedy si divák môže určiť čas začatia a ukončenia sledovania zvoleného TV obsahu.

92.	V oblasti poskytovania práv na audiovizuálny TV obsah je možné špecifikovať hospodársku súťaž z hľadiska ponuky (a to medzi jednotlivými poskytovateľmi práv na TV obsah) a z hľadiska dopytu (a to z hľadiska napríklad tvorcov TV kanálov).  

93.	Vzhľadom na to, že podnikateľ ST nie je tvorcom/majiteľom žiadnych práv k audiovizuálnemu TV obsahu, nepôsobí v predmetnej oblasti z hľadiska ponuky. Predmetný podnikateľ nie je tvorcom TV kanálov, avšak nadobúda práva na audiovizuálny TV obsah v súvislosti s poskytovaním služby nelineárneho vysielania, a to VoD, a teda pôsobí v predmetnej oblasti z hľadiska dopytu. 

94.	Podnikateľ DIGI nie je majiteľom žiadnych práv k audiovizuálnemu TV obsahu, a teda nepôsobí v oblasti poskytovania licencií na audiovizuálny TV obsah z hľadiska ponuky, avšak ako tvorca TV kanálu DIGI SPORT pôsobí v predmetnej oblasti z hľadiska dopytu, keďže nakupuje práva na vysielanie športových podujatí, ktoré vysiela v rámci predmetného TV kanálu.  

95.	V Oznámení koncentrácie sa uvádza, že DIGI disponuje nasledujúcimi právami na vysielanie športových podujatí:
Názov súťaže	2013	2014	2015	Trvá do	
[……………]					
[....................................................................................]	[...]	[...]	[...]	[................]	
[....................................................................................]	[...]   	[...]   	[...]   	[................]	
[....................................................................................]	[...]   	[...]   	[...]   	[................]	
[....................................................................................]	[...]   	[...]   	[...]   	[................]	
[....................................................................................]	[...]   	[...]   	[...]   	[................]	
[....................................................................................]	[...]   	[...]   	[...]   	[................]	
[....................................................................................]	[...]   	[...]   	[...]   	[................]	
[....................................................................................]	[...]   	[...]   	[...]   	[................]	
[....................................................................................]	[...]   	[...]   	[...]   	[................]	
[....................................................................................]	[...]   	[...]   	[...]   	[................]	
[……………]					
[....................................................................................]	[...]   	[...]   	[...]   	[................]	
[……………]					
[....................................................................................]	[...]   	[...]   	[...]   	[................]	
[....................................................................................]	[...]   	[...]   	[...]   	[................]	
[……………]					
[....................................................................................]	[...]   	[...]   	[...]   	[................]	
[....................................................................................]	[...]   	[...]   	[...]   	[................]	
[...] obchodné tajomstvo podnikateľa DIGI – vysielacie práva na športové podujatia, údaje vychádzajúce z informácií označených oznamovateľom ako obchodné tajomstvo  
96.	Ako sa uvádza v Oznámení koncentrácie, práva na vysielanie športových podujatí sa získavajú spravidla na sezóny v rozmedzí 1 až 3 roky a to na základe výsledkov aukcie. Niektoré práva sa prideľujú na kratšie obdobie (napr. 1 rok) s možnosťou opcie na ďalšie obdobie (napr. na ďalší rok alebo dva krát po jednom ďalšom roku), pričom forma aukcie je verejná alebo neverejná. Aukcie sú vo väčšine prípadov otvorené a zúčastňujú sa ich nielen poskytovatelia služieb platenej televízie, ale aj telekomunikační operátori, prevádzkovatelia káblových distribučných systémov alebo podnikatelia, ktorí s nadobudnutými právami ďalej obchodujú. Okruh subjektov, ktoré majú možnosť o práva súťažiť v aukcii je teda široký a nie je obmedzovaný, pričom každý z uchádzačov má v aukcii rovnaké postavenie.

97.	Rozhodujúcou skutočnosťou pre udelenie práv je ponúknutá cena. Vo väčšine prípadov sa práva udeľované v aukcii víťazovi prideľujú exkluzívne. Čo sa týka obsahu práv, môže sa jednať o právo na vysielanie priameho prenosu z podujatia a/alebo o právo na ďalšie šírenie prenosu pre príslušné územie (prenos šíriť na príslušnom území bez zásahu do jeho obsahu), prípadne aj opakovanie už zaznamenaného podujatia. Všetky športové kanály, ktoré je možné na území SR prijímať v rámci služieb platenej televízie, vo svojom obsahu zahŕňajú aj prenosy zo športových podujatí na exkluzívnej báze.

98.	Vzhľadom na skutočnosť, že účastníci koncentrácie nepôsobia na tomto trhu z hľadiska ponuky, nebolo potrebné sa touto stránkou ďalej zaoberať. 

99.	Z hľadiska identifikácie relevantných trhov ohľadne poskytovania licencií na audiovizuálny TV obsah a dopytu po týchto licenciách je možné špecifikovať dopyt po právach na audiovizuálny TV obsah z hľadiska účelu získavania práva na TV obsah – t.j. na účely lineárneho vysielania a nelineárneho vysielania, kam sa zaraďujú aj služby Video on demand. Ďalej možno uvažovať o definícii samostatných trhov v oblasti lineárneho vysielania (1) za účelom vysielania prostredníctvom služieb platenej televízie a (2) za účelom tzv. FTA (Free-To-Air) vysielania. 

100.	Čo sa týka poskytovania ako aj nadobúdania práv na audiovizuálny TV obsah pre účely poskytovania služieb platenej televízie (t.j. nejedná sa o FTA vysielanie a taktiež tzv. ne-linerárne vysielanie, ako napríklad VoD), je nevyhnutné s prihliadnutím na obvyklú segmentáciu trhov podľa rozhodovacej praxe Komisie zohľadniť ako z hľadiska ponuky, tak aj z hľadiska dopytu, charakter TV obsahu, t.j. či sa jedná o (1) premiérové filmy, (2) šport (s možnosťou ďalšieho užšieho členenia z hľadiska významnosti jednotlivých typov športov a z hľadiska významnosti športových podujatí), (3) iný TV obsah (jedná sa o napríklad o TV seriály, tzv. sitcomy, reality show atď.), a to najmä z dôvodu, že ich obsah, ako aj cena za licenciu (z dôvodu, že náklady na vytvorenie jednotlivých typov TV obsahu sú podstatne rôzne) nie sú zastupiteľné. Jednotlivé typy TV obsahu je možné považovať za východisko identifikácie tovarových relevantných trhov. 

101.	Úrad však necháva otázku ohľadne presnej identifikácie tovarovej dimenzie dopytu po poskytovaní licencií na TV obsah otvorenú, keďže predmetná koncentrácia nevyvoláva súťažné obavy, ako je ďalej uvedené. 

102.	Z hľadiska priestorovej identifikácie tovarových relevantných trhov je možné uvažovať o ich národnej dimenzii (vo výnimočných prípadoch o národnom trhu spolu s jazykovo príbuzným územím). V predmetnom prípade úrad vychádzal z priestorovej identifikácie relevantného trhu daného územím SR. 

4.5.1.2 Posúdenie vplyvu koncentrácie na hospodársku súťaž 

103.	Ako už úrad uviedol, účastníci koncentrácie nie sú poskytovateľmi licencií na audiovizuálny TV obsah. Ich činnosti sa však prekrývajú v oblasti nadobúdania licencií na audiovizuálny TV obsah.

104.	V prípade účastníkov koncentrácie ide teda o nadobudnutie práv na TV obsah na rozdielny účel ako aj s rozdielnym obsahom. Podnikateľ DIGI nadobúda práva na TV obsah výlučne na účely zaradenia do programovej ponuky svojho vlastného kanálu DIGI SPORT, t.j. ide o športové podujatia, ktoré sa vysielajú v rámci klasického lineárneho vysielania v rámci služby platenej televízie. Podnikateľ ST nadobúda práva na TV obsah výlučne pre účely nelineárneho poskytovania služby VoD, ktorej obsahom sú filmy. Ide o domácu videopožičovňu, pri zakúpení tejto služby zákazník získava prístup k ponuke filmov rôznych žánrov, pričom filmy je možné si požičať nonstop a sledovať kedykoľvek. 

105.	Ak by bol tovarový relevantný trh v súlade s vyššie naznačenou praxou Komisie segmentovaný z hľadiska nákupu práv na audiovizuálny TV obsah pre lineárne vysielanie (DIGI prostredníctvom DIGI SPORT) a nákupu práv na audiovizuálny TV obsah pre nelineárne vysielanie (ST pre službu VoD), predmetnou koncentráciou nedochádza k horizontálnemu prekrytiu aktivít účastníkov koncentrácie. Rovnako, ak by úrad vychádzal z nakupovaného obsahu, nejedná sa o horizontálne prekrytie aktivít účastníkov koncentrácie, keďže v prípade podnikateľa DIGI ide výlučne o nákup licencií na vysielanie športových podujatí a v prípade podnikateľa ST o nákup licencií na vysielanie filmov, a to od rozdielnych dodávateľov.

106.	Ak by aj úrad vychádzal z definície predmetného relevantného trhu, ktorý by mal zahŕňať nákup licencií na TV obsah bez zohľadnenia, či ide o nákup na účely lineárneho alebo nelineárneho vysielania a bez ohľadu na obsah, v tomto prípade by koncentráciou dochádzalo k minimálnemu horizontálnemu prekrytiu aktivít účastníkov koncentrácie, a teda nie je pravdepodobné, že by po koncentrácii došlo k vzniku alebo posilneniu kúpnej sily podnikateľa ST voči poskytovateľom licencií na TV obsah.

107.	Vzhľadom na vyššie uvedené skutočnosti, úrad dospel k záveru, že predmetná koncentrácia značne nenaruší účinnú hospodársku súťaž na predmetnom relevantnom trhu, najmä v dôsledku vytvorenia alebo posilnenia dominantného postavenia podnikateľa ST.

4.5.2 Veľkoobchodný trh poskytovania práv na TV kanály 

4.5.2.1 Tovarový a priestorový relevantný trh

108.	Producenti TV kanálov nakupujú práva na vysielanie TV obsahu so zameraním na určitú tematiku (napríklad filmy, dokumenty, športové prenosy) alebo určitú skupinu obyvateľstva (muži, ženy, mládež, deti), resp. aj sami produkujú audiovizuálny obsah a vytvárajú TV kanály. TV kanály sú následne vysielané ako nelineárne vysielanie (napríklad služba VoD) alebo ako lineárne vysielanie. Pod lineárnym vysielaním sa chápe jednak FTA vysielanie a jednak služba platenej televízie (zväčša v podobe základných alebo rozšírených balíkov TV kanálov).  

109.	V oblasti veľkoobchodného trhu poskytovania práv na TV kanály je teda možné špecifikovať hospodársku súťaž z hľadiska ponuky (a to medzi jednotlivými poskytovateľmi práv na TV kanály) a z hľadiska dopytu (a to z hľadiska jednotlivých nadobúdateľov práv na vysielanie TV kanálov, poskytovateľov služieb platenej televízie).  

110.	Vzhľadom na to, že podnikateľ ST nie je tvorcom žiadneho TV kanálu nepôsobí na tomto relevantnom trhu z hľadiska ponuky, avšak nadobúda práva na vysielanie TV kanálov, a teda pôsobí na tomto trhu z hľadiska dopytu. 

111.	Podnikateľ DIGI je tvorcom TV kanálu DIGI SPORT, avšak na veľkoobchodnom trhu poskytovania práv na TV kanály ho neponúka (TV kanál DIGI SPORT na území SR poskytuje len sebe), a teda na tomto trhu z hľadiska ponuky nepôsobí, na tomto trhu pôsobí z hľadiska dopytu.

112.	Obaja účastníci koncentrácie teda pôsobia na veľkoobchodnom trhu poskytovania práv na TV kanály z hľadiska dopytu, a teda v predmetnej oblasti dochádza k horizontálnemu prekrytiu ich aktivít.

113.	Z hľadiska identifikácie relevantných trhov v predmetnej oblasti je možné špecifikovať dopyt po právach na TV kanály (1) za účelom vysielania prostredníctvom služieb platenej televízie a (2) za účelom tzv. FTA (Free-To-Air) vysielania, najmä z dôvodu rozdielneho obsahu vysielania, ako aj rozdielneho obchodného modelu – kým FTA kanály sú financované najmä z reklamy, kanály poskytované v rámci platenej televízie sú financované najmä z poplatkov za poskytovanie služieb platenej televízie.

114.	Taktiež je možná ďalšia špecifikácia ponuky TV kanálov, napríklad na základné a prémiové TV kanály, taktiež z hľadiska obsahu na filmy, šport, iný TV obsah, alebo na TV kanály platenej televízie všeobecného zamerania a na tematické TV kanály platenej televízie (napríklad so zameraním sa na ženy, mužov, mládež, šport, históriu, varenie, vedu a výskum a pod.). 

115.	Úrad však necháva otázku ohľadne presnej identifikácie tovarovej dimenzie dopytu po veľkoobchodnom poskytovaní práv na TV kanály otvorenú, keďže predmetná koncentrácia nevyvoláva súťažné obavy z hľadiska tovarovej identifikácie  relevantného trhu z hľadiska špecifického obsahu TV kanálu (filmy, šport, iný obsah), či sa jedná o prémiový obsah alebo nie, ani z hľadiska celkového nadobúdania práv na vysielanie TV kanálov bez ich obsahovej špecifikácie.

116.	Z hľadiska priestorovej dimenzie predmetného tovarového relevantného trhu sa v Oznámení koncentrácie uvádza, že sa jedná o nadnárodnú, bližšie nešpecifikovanú dimenziu, a to z dôvodu „veľkého množstva kanálov, ktoré sú produkované pre veľké geografické územie, napr. pre celú Európu. Ide napr. o športové kanály typu Eurosport, alebo dokumentárne kanály typu Discovery. Tzn. obsahová stránka takto produkovaných kanálov je totožná, či tento kanál je pozeraný v Slovenskej republike alebo v inej krajine Európy, jediným rozdielom je iná jazyková stopa. Z pohľadu negociácie poskytovateľ platenej televízie vedie rokovania s producentom takéhoto obsahu na centrálnej úrovni.“

117.	Z informácií predložených úradu v rámci Oznámenia koncentrácie (konkrétne sa jedná o zoznam spoločností, od ktorých napríklad podnikateľ DIGI veľkoobchodne nakupuje TV kanály, v rámci čoho boli poskytnuté informácie ohľadne územia, vo vzťahu ku ktorému sa práva na vysielanie TV kanálov vzťahujú; príloha č. 3 listu zaevidovaného pod číslom 1397/2013 dňa 14. 06. 2013) vyplýva, že práva na vysielanie TV kanálov, ktoré má v ponuke podnikateľ DIGI, sa z hľadiska územia vzťahujú [. . . . . .  .  .  .  . .  . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ].  

118.	Rovnako niektorí konkurenti účastníkov koncentrácie uviedli, že nadobúdajú zväčša práva na vysielanie TV kanálov na národnej báze, resp.  v niektorých prípadoch pre určitý región.  

119.	Vyššie uvedené skutočnosti naznačujú, že priestorovou dimenziou dopytu po veľkoobchodnom poskytovaní práv na TV kanály je územie SR. 

120.	Úrad však necháva otázku ohľadne presnej identifikácie priestorovej dimenzie dopytu po veľkoobchodnom poskytovaní práv na TV kanály otvorenú, keďže predmetná koncentrácia nevyvoláva súťažné obavy ako z hľadiska nadnárodnej identifikácie priestorového relevantného trhu, ani z hľadiska identifikácie priestorového relevantného trhu daného územím SR. 

4. 5. 2. 2 Posúdenie vplyvu koncentrácie na hospodársku súťaž

Posúdenie z hľadiska ponuky 

121.	Ako už bolo uvedené, podnikateľ ST nepôsobil v oblasti veľkoobchodnej ponuky práv na TV kanály, podnikateľ DIGI je tvorcom TV kanálu DIGI SPORT.  Úrad sa v predmetnom prípade zaoberal otázkou významnosti TV kanálu DIGI SPORT, t. j.  či sa jedná o nevyhnutný (tzv.  „must have“) TV kanál, ktorý by významne ovplyvňoval záujem koncového zákazníka o poskytovateľa služieb platenej televízie, ktorý má v ponuke práve TV kanál DIGI SPORT.  

122.	V Oznámení koncentrácie boli úradu predložené nasledujúce dáta o sledovanosti TV kanálu DIGI SPORT, ktoré boli prieskumom získané podnikateľom DIGI v roku 2011  (t. j.  v roku spustenia kanálu DIGI SPORT):
-	[. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ]
-	z tých, ktorí DIGI SPORT sledujú:
•	 [. . . . . . . . .  %] príležitostne,
•	 [. . . . . . . . .  %] 2 a viac hod.  denne,
•	 [. . . . . . . . . .  %] 1-2 hod.  denne,
•	 [. . . . . . . . . .  %] menej ako 1 hod.  denne. 

123.	Oznámenie koncentrácie taktiež obsahovalo výsledky prieskumu agentúry GfK z decembra 2013 ohľadne sledovanosti slovenských aj zahraničných TV kanálov, so zameraním na športové kanály. Úradu boli poskytnuté viaceré informácie z predmetného prieskumu, napríklad:
„Pozícia TV kanálu na základe jeho znalosti (spomedzi všetkých kanálov):
1.	Eurosport		12. miesto	82 %
2.	Nova Sport		27. miesto	66 %
3.	Eurosport 2		28. miesto	64 %
4.	Sport 1		37. miesto	54 %
5.	Sport 2		41. miesto	45 %
6.	DIGI Sport		49. miesto	35 %
7.	Extreme Sports	56. miesto	27 %
8.	Slovak Sport		59. miesto	23 %
9.	Golf Channel		74. miesto	  9 %“,

avšak vzhľadom na to, že TV kanál DIGI SPORT môžu sledovať iba zákazníci DIGI, záujem konečných odberateľov o predmetný TV kanál skôr vyjadrujú nasledujúce informácie:
„Záujem o špecifický športový kanál spomedzi všetkých kanálov, ktoré respondent doma neprijíma:
1.	Nova sport		12. miesto	13 %
2.	Eurosport 2		14. miesto	13 %
3.	Eurosport		21. miesto	10 %
4.	Sport 2		24. miesto	  9 %
5.	DIGI Sport		27. miesto	  8 %
6.	Slovak Sport		30. miesto	  8 %
7.	Sport 1		32. miesto	  7 %
8.	Extreme Sports	35. miesto	  6 %“.

124.	Podľa názoru oznamovateľa koncentrácie je pre poskytovateľa služieb platenej televízie  prospešné mať v programovom rastri z hľadiska konkurencieschopnosti (a predajnosti) služby aj športové kanály, avšak tieto nepredstavujú ťažiskový obsah z hľadiska diváckeho záujmu. Podľa merania prevádzky služieb platenej televízie podnikateľa ST v období jún – september 2012 boli spomedzi všetkých dostupných kanálov športové kanály sledované na 13. – 62. mieste. 

125.	Podľa prieskumu agentúry GfK z decembra 2012 až 62 % divákov nesleduje žiaden športový kanál a iba 6% divákov sleduje nejaký športový kanál takmer každý deň alebo každý deň.

126.	Z informácií, ktoré boli úradu poskytnuté od oslovených poskytovateľov služieb platenej televízie vyplýva, že väčšina predmetných podnikateľov (podnikatelia: [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ] v roku 2012 oproti roku 2011 zaznamenala [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ] z poskytovania služieb platenej televízie, na rozdiel od podnikateľa DIGI, ktorého [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ]. 

127.	Vzhľadom na vyššie uvedené je možné konštatovať, že TV kanál DIGI SPORT nie je nevyhnutným kanálom na poskytovanie služieb platenej televízie, a teda v predmetnom prípade sa nepreukázalo, že aj keby TV kanál DIGI SPORT bol pred koncentráciou poskytovaný iným poskytovateľom služieb platenej televízie, v dôsledku predmetnej koncentrácie by podnikateľ ST nadobudnutím práv k TV kanálu DIGI SPORT získal schopnosť zamedziť prístup svojim konkurentom v oblasti poskytovania služieb platenej televízie k nevyhnutnému vstupu na poskytovanie predmetnej služby.  Okrem iného, v čase vydania tohto rozhodnutia podnikateľ DIGI nevlastnil napríklad práva na vysielanie najvyššej anglickej futbalovej súťaže Premiere League.  

Posúdenie z hľadiska dopytu

128.	Podnikateľ ST ako aj podnikateľ DIGI nakupujú práva na TV kanály od ich tvorcov,  a teda pôsobia na veľkoobchodnom trhu poskytovania práv na TV kanály z hľadiska dopytu, kde dochádza k horizontálnemu prekrytiu ich aktivít.  

129.	V Oznámení koncentrácie sa ohľadne vplyvu koncentrácie na podmienky hospodárskej súťaže na predmetnom relevantnom trhu uvádza: „Obaja účastníci koncentrácie vystupujúci na veľkoobchodnom trhu nákupu TV kanálov disponujú nízkou kúpnou silou voči dodávateľom TV kanálov a to aj z dôvodu veľkosti zákazníckej štruktúry na Slovensku (ktorá je neporovnateľná s inými krajinami EU, ktoré majú mnohonásobne viac obyvateľov a tým aj zákazníkov platenej televízie). “, a teda podľa názoru účastníka konania trh nadobúdania licencií na audiovizuálny TV obsah nie je trhom, ktorý by bol predmetnou koncentráciou ovplyvnený. 

130.	Úrad zisťoval postavenie poskytovateľov služieb platenej televízie v oblasti nadobúdania práv na TV kanály, pričom odhad podielu celkových výdavkov na nadobudnutie predmetných práv jednotlivých poskytovateľov služieb platenej televízie koncovým užívateľom na celkových predmetných výdavkoch všetkých poskytovateľov služieb platenej televízie koncovým užívateľom v sledovanom období rokov 2010 až 2012 vyjadruje nasledujúca tabuľka:

	2010
	2011	2012	
	EUR	Podiel
%	EUR	Podiel
%	EUR	Podiel
%	
DIGI	[. . . . . . . . . . . . . . ]	[30-40]	[. . . . . . . . . . . . . .  ]	[20-30]	[. . . . . . . . . . . . . ]	[20-30]	
ST	[. . . . . . . . . . . . . . ]	[20-30]	[. . . . . . . . . . . . . .  ]	[20-30]	[. . . . . . . . . . . . . ]	[10 -20]	
   ST+DIGI	  [. . . . . . . . . . . . . ]	        [50-60]	 [. . . . . . . . . . . . . . ]	      [40-50]	 [. . . . . . . . . . . . .]	         [40-50]	
LG
 UPC CA
 UPC DTH	[. . . . . . . . . . . . . . ] [. . . . . . . . . . . . . . ]
[. . . . . . . . . . . . . . ]	[10-20]
[10-20]
[0-5]	[. . . . . . . . . . . . . . .]
[. . . . . . . . . . . . . . .]
[. . . . . . . . . . . . . .  ]	[10-20]
[10-20]
[0-5]	[. . . . . . . . . . . . . ]
[. . . . . . . . . . . . . ]
[. . . . . . . . . . . . . ]	[10-20]
[10-20]
[0-5]	
M7Group	[. . . . . . . . . . . . . . ]	[5-10]	[. . . . . . . . . . . . . . .]	[10-20]	[. . . . . . . . . . . . . ]	[10-20]	
Orange	[. . . . . . . . . . . . . . ]	[0-5]	[. . . . . . . . . . . . . . .]	[5-10]	[. . . . . . . . . . . . . ]	[5-10]	
SWAN	[. . . . . . . . . . . . . . ]	[0-5]	[. . . . . . . . . . . . . . .]	[0-5]	[. . . . . . . . . . . . . ]	[0-5]	
Slovanet	n/a	n/a	[. . . . . . . . . . . . . . .]	[0-5]	[. . . . . . . . . . . . . ]	[0-5]	
SATRO	[. . . . . . . . . . . . . . ]	[0-5]	[. . . . . . . . . . . . . . .]	[0-5]	[. . . . . . . . . . . . . ]	[0-5]	
ANTIK	[. . . . . . . . . . . . . . ]	[0-5]	[. . . . . . . . . . . . . . .]	[0-5]	[. . . . . . . . . . . . . ]	[0-5]	
Ostatní*	[. . . . . . . . . . . . . . ]	[10-20]	[. . . . . . . . . . . . . . .]	[10-20]	[. . . . . . . . . . . . . ]	[10-20]	
SPOLU	[. . . . . . . . . . . . . . ]	100,00	[. . . . . . . . . . . . . . .]	100,00	[. . . . . . . . . . . . . ]	100,00	
[. . . ] obchodné tajomstvo predmetných podnikateľov
LG = LIBERTY GLOBAL
* Celkové výdavky na vysielacie práva ostatných poskytovateľov služieb platenej televízie úrad odhadol ako priemerné výdavky na jedného zákazníka od poskytovateľov, ktorí mali do 15tis.  zákazníkov, vynásobený odhadom počtu zákazníkov v danom roku, pričom úrad dospel k rovnakým záverom ohľadne vplyvu koncentrácie na podmienky hospodárskej súťaže na predmetnom relevantnom trhu (tak ako sú uvádzané nižšie) aj v prípade, ak by abstrahoval od úradom odhadovaných výdavkov na nadobudnutie predmetných práv kategórie „Ostatní“ poskytovatelia služieb platenej televízie.   

131.	Úrad nemal k dispozícii informácie o výdavkoch na nadobudnutie práv na TV kanály v členení na filmy, šport a iný TV obsah od všetkých úradom oslovených poskytovateľov služieb platenej televízie koncovým užívateľom, avšak z poskytnutých informácií je možné odhadovať, že podiel výdavkov jednotlivých úradom     oslovených    poskytovateľov    služieb    platenej   televízie   koncovým
užívateľom na celkových predmetných výdavkoch všetkých úradom oslovených poskytovateľov služieb platenej televízie koncovým užívateľom v sledovanom období rokov 2010 až 2012 je porovnateľný s ich podielom dosiahnutým na celkových výdavkoch.   

132.	Vychádzajúc z informácií uvádzaných v tabuľke sa úrad zaoberal otázkou, či posudzovaná koncentrácia vedie k vytvoreniu alebo posilneniu kúpnej sily podnikateľa ST voči poskytovateľom práv na TV kanály v takej miere, že by sa podnikateľ ST mohol správať voči poskytovateľom práv na TV kanály nezávisle, napríklad by získal neodôvodnene zvýhodnené podmienky nákupu práv na TV kanály (a prípadne aj exkluzivitu).  Uvedené úrad preskúmal aj v súvislosti s námietkami konkurentov vznesenými v tomto smere. 

133.	Vychádzajúc z informácií poskytnutých podnikateľom ST a podnikateľom DIGI úrad zistil, že poskytovateľmi práv na vysielanie TV kanálov sú najmä (1) veľkí sofistikovaní nadnárodní podnikatelia, ktorí umiestňujú svoje programy po celom svete a ktorí disponujú dostatočnou prevažujúcou negociačnou silou, a teda nie je dôvodné sa domnievať, že by podnikateľ ST s danou zákazníckou bázou disponoval voči takýmto poskytovateľom TV kanálov významnou kúpnou silou (napríklad [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ]) alebo (2) nevyhnutní (tzv.  „must have“) tvorcovia TV kanálov, najmä Markíza, Joj, STV1 a STV2, DajTo, Wau, TV Doma, ČT1 a ČT2 atď. , ktoré podľa vyjadrenia podnikateľa ST tvoria ťažisko diváckeho záujmu a bez ktorých je služba platenej televízie nepredajná.  Na dôvažok práva na vysielanie viacerých TV kanálov nie sú spoplatnené (a teda sa jedná o voľne šíriteľné TV kanály).  Zároveň ako aj vyplýva z rozhodovacej praxe Komisie, čím dôležitejší je daný TV kanál pre poskytovateľa platenej televízie, tým má jeho vlastník vyššiu negociačnú silu voči poskytovateľovi platenej televízie.  

134.	Vychádzajúc z podkladov a informácií predložených podnikateľom ST v predmetnom správnom konaní ohľadne zmluvných podmienok pri poskytovaní práv na TV kanály úrad zistil, že vo vzťahu k TV kanálom, ktoré sú poskytované veľkými nadnárodnými podnikateľmi, taktiež vo vzťahu k domácim  tzv.  „must have“ TV kanálom, ktoré sú nevyhnutné na poskytovanie služieb platenej televízie koncovým zákazníkom, v dôsledku predmetnej koncentrácie nedôjde k vytvoreniu alebo posilneniu kúpnej sily podnikateľa ST voči poskytovateľom práv na predmetné TV kanály v takej miere, že by sa podnikateľ ST mohol správať voči poskytovateľom práv na TV kanály nezávisle, napríklad tak, že by získal neodôvodnene zvýhodnené podmienky nákupu práv na TV kanály (a prípadne aj exkluzivitu). 

135.	Zároveň ak by podnikateľ ST bol schopný vyjednať si exkluzívne práva na niektoré TV kanály, jednalo by sa o kategóriu, ktorá nie je nevyhnutná na poskytovanie služieb platenej televízie, a teda aj v tomto prípade nie je pravdepodobné, že by ostatní poskytovatelia nemali prístup k nevyhnutnému vstupu na poskytovanie služieb platenej televízie koncovým zákazníkom. 

136.	 V priebehu predmetného správneho konania podnikateľ ST získal exkluzívne práva na TV kanál Slovak Sport 2 od spoločnosti Slovak Sport, s. r. o. , Piaristická 2, 949 01 Nitra na [. . . . . . . . . . ].  Podnikateľ Slovak Sport prevádzkuje športové kanály Slovak Sport 1 a Slovak Sport 2 a vysiela jeden rok, a to na území Slovenskej a Českej republiky.  Slovak Sport 1 je FTA kanál, ktorý je voľne prístupný a vysiela aj slovenský šport a kanál Slovak Sport 2 je platený TV kanál, ktorého obsahom sú domáce ako aj zahraničné športové podujatia, okrem iného aj najvyššia anglická futbalová súťaž Premiere League.  

137.	Ako vyplýva z vyjadrenia podnikateľa ST, uvedené exkluzívne právo na TV kanál Slovak Sport 2 podnikateľ ST získal [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ], pričom svoje tvrdenie podporil dôkazom (príloha listu zaevidovaného pod číslom 1842/2013 dňa 25.  07.  2013).  

138.	Avšak aj v prípade, keby nadobudnutie exkluzívneho práva na TV kanál Slovak Sport 2 [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ], predmetné by nebolo dôkazom získania významnej kúpnej sily, v dôsledku ktorej by ostatní poskytovatelia platenej televízie boli znevýhodnení alebo dokonca vylúčení z relevantného trhu maloobchodného poskytovania služieb platenej televízie koncovým zákazníkom. 

139.	Uvedené zistenie úradu vyplýva zo skutočnosti, že k nadobúdaniu exkluzívnych práv na niektoré TV kanály dochádzalo napriek tomu, že veľkosť zákazníckej bázy sa pohybovala v rozmedziach porovnateľných so zákazníckou bázou iných konkurentov, čoho dôkazom je aj nadobudnutie exkluzívnych práv na Premiere League podnikateľom DIGI.  Tento podnikateľ v roku 2011 ( v tom čase s trhovým podielom podľa počtu zákazníkov [20-30] %), spustil TV kanál DIGI SPORT.  Rovnako podnikateľ ST s podielom [10-20] % má na exkluzívnej báze TV kanály Ginx TV (venovaný výhradne video hrám), Da Vinci Learning (výukové a dokumentárne programy), English Club (výuka anglického jazyka), pričom sa jedná o TV kanály zamerané na špecifickú kategóriu divákov, ktoré nie sú dostatočne atraktívne pre zadávateľov reklamy (tzv.  niche segment). 

140.	Úradu bol taktiež predložený zoznam ďalších športových 10 TV kanálov, ktoré majú v ponuke či už na exkluzívnej alebo neexkluzívnej báze športové podujatia najmä na nadnárodnej úrovni, pričom najvýznamnejšie športové podujatia sú spravidla prenášané voľne dostupnými FTA TV kanálmi (STV1, STV2, Markíza atď. ), a teda nadobudnutím exkluzívneho práva Slovak Sport 2 podnikateľom ST nedošlo k znevýhodneniu alebo dokonca vylúčeniu konkurentov podnikateľa ST z relevantného trhu maloobchodného poskytovania služieb platenej televízie koncovým zákazníkom v dôsledku predmetnej koncentrácie. 

141.	Vzhľadom na vyššie uvedené skutočnosti, úrad dospel k záveru, že predmetná koncentrácia značne nenaruší účinnú hospodársku súťaž na predmetnom relevantnom trhu, najmä v dôsledku vytvorenia alebo posilnenia dominantného postavenia podnikateľa ST. 

4. 5. 3 Maloobchodný trh poskytovania služieb platenej televízie koncovým zákazníkom

4.5.3.1	Tovarový a priestorový relevantný trh

142.	Poskytovatelia služieb platenej televízie ponúkajú koncovým zákazníkom TV kanály, ku ktorým získali práva na vysielanie, zväčša v podobe základných „balíčkov“, rozšírených „balíčkov“ a  prémiových programov.  Tieto služby sú spravidla spoplatňované mesačnou sadzbou alebo jednorázovými sadzbami za využitie špeciálnej jednorázovej služby. 

143.	Z hľadiska technického zabezpečenia prenosu TV kanálov, existuje viacero technických riešení, napríklad v Oznámení koncentrácie sa uvádza: „satelitná televízia (Direct-to-home), terestriálne šírená (Digital Terrestrial Television), káblová, šírená prostredníctvom DSL siete bez ohľadu na technické rozdiely v ich fungovaní.  Podľa tejto logiky na tento trh spadá aj poskytovanie služby platenej televízie prostredníctvom optickej siete“.  

144.	Stručnú charakteristiku jednotlivých technických riešení zabezpečenia prenosu TV kanálov úrad uviedol v kapitole 4. 3 tohto rozhodnutia.   

145.	Ohľadne technických platforiem využívaných účastníkmi koncentrácie z Oznámenia koncentrácie vyplýva, že [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ]. 

146.	Oznamovateľ koncentrácie považuje rôzne technológie poskytovania platenej televízie koncovým užívateľom v SR (IPTV (DSL), IPTV (FTTx), DTH, CATV) za zastupiteľné najmä z nasledujúcich dôvodov: 
•	šírka programového rastra, cena a kvalita TV signálu sú porovnateľné, 
•	všetci slovenskí poskytovatelia platenej televízie ako aj poskytovatelia TV kanálov sa snažia, aby boli prístupní čo najväčšiemu množstvu slovenských divákov,
•	preferencie slovenských zákazníkov (divákov) bezprostredne závisia na obsahu TV kanálov, bez ohľadu na technológiu šírenia predmetného obsahu,
•	z pohľadu geografického dosahu jednotlivé technológie v rámci územia SR navzájom súťažia; technológia DTH pokrýva 100% územia SR a je tak dostupná prakticky 100%  domácností; technológia IPTV (DSL+FTTx) je podľa expertného odhadu dostupná pre cca 40 % domácností a technológia CATV rovnako pre cca 40 % domácností, pričom oblasti, v ktorých sú dostupné technológie IPTV a CATV, sú značne geograficky roztrieštené v závislosti od toho, kde jednotliví najmä lokálni hráči budovali svoje siete, avšak nie je to možné ohraničiť napríklad len skupinou väčších miest, pretože sú dostupné aj v mnohých menších obciach,
•	náklady pre spotrebiteľa na zmenu z jednej technológie na druhú sú vo všeobecnosti nízke a ďalej sa v priebehu posledných rokov znižujú (pri prechode na službu platenej televízie iného poskytovateľa zákazníkovi môžu zákazníkovi niektorých operátorov vzniknúť náklady vo výške desiatok EUR; časť prevádzkovateľov platenej televízie prenajíma zákazníkom set-top boxy, prípadne set-top boxy s parabolou),
•	poskytovatelia služieb platenej televízie majú v ponuke porovnateľné programové balíčky bez ohľadu na to, prostredníctvom akej technologickej platformy danú službu poskytujú. 

147.	Taktiež z prieskumu úradu, v rámci ktorého úrad vyzval viacerých poskytovateľov platenej televízie koncovým zákazníkom v SR na predloženie podkladov a informácií, v rámci čoho úrad taktiež zisťoval na základe akých faktorov si zákazníci predmetnej služby vyberajú jej poskytovateľa, vyplýva, že najmä cena a kvalita obsahu služby platenej televízie sú najdôležitejšími faktormi pri výbere dodávateľa danej služby.  

148.	Vychádzajúc z vyššie uvedených skutočností úrad zistil, že nie je dôvod na identifikáciu samostatných tovarových relevantných trhov poskytovania služieb platenej televízie konečným odberateľom z hľadiska použitej technológie. 

149.	Ohľadne služby VoD, ktorú z účastníkov koncentrácie poskytuje podnikateľ ST (pokiaľ ide o podnikateľa DIGI, jej technologická platforma a používanie set-top boxov neumožňujú realizovať službu VoD), sa v Oznámení koncentrácie uvádza: „Služby typu Video on demand, ktoré umožňujú sledovanie obsahu na základe požiadavky užívateľa v čase, v ktorom si užívateľ sám zvolí, neboli doposiaľ na trh platenej televízie jednoznačne zaradené, avšak berúc do úvahy prebiehajúcu konvergenciu technologických a telekomunikačných trhov a s ohľadom na nedávny vývoj tzv.  Smart TV, účastníci predpokladajú rozšírenie trhu platenej televízie aj o služby typu Video on demand“.   

150.	Avšak vzhľadom na to, že kým v rámci služieb platenej televízie sú TV kanály vysielané v rámci plánovaného programu bez možnosti diváka do neho zasahovať, v rámci služby VoD divákovi je umožnené zvoliť si čas začatia a ukončenia sledovania TV obsahu, taktiež vzhľadom na to, že štruktúra trhu z hľadiska ponuky služby VoD nie je porovnateľná so štruktúrou trhu z hľadiska ponuky služieb platenej televízie konečným zákazníkom, nie je možné identifikovať služby VoD a služby platenej televízie konečným zákazníkom v rámci jedného tovarového relevantného trhu v zmysle § 3 ods.  3 a 4 zákona, pričom uvedené vyplýva aj z rozhodovacej praxe Komisie.   

151.	Z hľadiska posúdenia, či existuje dôvod na širšiu identifikáciu tovarového relevantného trhu úrad posudzoval aj skutočnosť, že okrem služieb platenej televízie, si koneční zákazníci môžu zabezpečiť príjem TV kanálov aj prostredníctvom FTA vysielania (free-to-air).  Ako sa uvádza v oznámení koncentrácie: „jedná sa o obsahovo odlišné vysielanie (obsahuje iba voľne šíriteľné TV kanály) charakteristické neexistenciou priameho finančného vzťahu medzi poskytovateľom a užívateľom (hlavným zdrojom príjmu poskytovateľa predmetnej služby sú príjmy z reklamy alebo z koncesionárskych poplatkov)“. 

152.	Vychádzajúc z vyššie uvedeného úrad zistil, že služby platenej televízie konečným odberateľom a príjem TV kanálov prostredníctvom FTA vysielania nie je možné identifikovať v rámci jedného tovarového relevantného trhu v zmysle § 3 ods.  3 a 4 zákona. 

153.	Ohľadne priestorovej dimenzie poskytovania služieb platenej televízie koncovým zákazníkom sa v Oznámení koncentrácie uvádza, že aj keď fixné technológie poskytovania služieb platenej televízie sú viazané na fyzickú infraštruktúru, priestorovým relevantným trhom poskytovania služieb platenej televízie koncovým užívateľom je celé územie SR. 

154.	Vychádzajúc z podkladov a informácií získaných úradom od poskytovateľov služieb platenej televízie úrad zistil, že celoslovenskí poskytovatelia platenej televízie uplatňujú rovnakú cenovú aj programovú politiku na celom území SR. 

155.	Vyššie uvedené naznačuje, že priestorovou dimenziou poskytovania služieb platenej televízie koncovým zákazníkom  je územie SR.  

4. 5. 3. 2 Posúdenie vplyvu koncentrácie na hospodársku súťaž

156.	Vzhľadom na to, že podnikateľ ST ako aj podnikateľ DIGI pôsobia v oblasti poskytovania služieb platenej televízie koncovým zákazníkom v SR, posudzovanou koncentráciou dochádza k zmene štruktúry predmetného relevantného trhu.  

157.	Úrad zisťoval postavenie poskytovateľov služieb platenej televízie koncovým zákazníkom v SR, a to pred koncentráciou a v prípade realizácie posudzovanej koncentrácie, pričom vychádzal z viacerých faktorov, najmä dosahovaného podielu z hľadiska počtu zákazníkov, ako aj z hľadiska tržieb za poskytnuté služby platenej televízie, ich vývoja za sledované obdobie rokov 2010 až 2012, charakteru jednotlivých podnikateľov, bariér vstupu na predmetný relevantný trh, charakteru predmetného trhu.  

158.	Vzhľadom na vyjadrenie podnikateľa Orange ohľadne nezastupiteľnosti služby Skylinku (patriaceho do ekonomickej skupiny M7Group) spoplatnenej v čase vydania tohto rozhodnutia mesačnou sadzbou 1,20 EUR, ktorú podnikateľ M7Group označil ako Free to View (ďalej len „FTV“), so službami iných poskytovateľov služieb platenej televízie, pričom prostredníctvom predmetnej  služby podnikateľ M7Group umožňuje svojim zákazníkom prijímať iba obmedzený počet TV kanálov, ako aj vzhľadom na  vyjadrenie podnikateľa M7Group ohľadne konkurentov čo sa týka poskytovanej služby FTV (jedná sa o službu Digital), pričom ako svojich konkurentov v predmetnej službe neuviedol napr.  podnikateľa ST a ani podnikateľa DIGI, úrad alternatívne zistil postavenie poskytovateľov služieb platenej televízie koncovým zákazníkom z hľadiska počtu zákazníkov, a to: 1.  bez zákazníkov odoberajúcich služby FTV a 2.  so zákazníkmi odoberajúcich služby FTV. 

159.	Jednoznačné odlíšenie služby FTV od ostaných služieb poskytovaných podnikateľmi M7Group však nie je možné.  Ponuka služieb spoločností M7Group je flexibilná - odberatelia služieb FTV si môžu kedykoľvek objednať platený balíček, pričom v období jeho odberu neplatia servisný poplatok.  Zákazníci M7Group nemajú v mesačnom poplatku zahrnuté náklady na zapožičanie/kúpu set-top boxu, zákazníci M7Group si technické zariadenia na prijímanie TV signálu nakupujú sami, t. j.  ide o jednorazový vstupný náklad.  Rovnako viacero konkurentov uviedlo M7Group ako spoločnosť, [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ] Možno teda konštatovať, že rozdiel medzi ponukou M7Group a ostatných poskytovateľov služieb platenej televízie, sa stiera.  

160.	Uvedené naznačuje, že ponuku služieb M7Group by bolo možné považovať z hľadiska celkového posúdenia za porovnateľnú, a teda za zastupiteľnú s ponukou ostatných poskytovateľov služieb platenej televízie. 

161.	Avšak vzhľadom na to, že závery ohľadne dopadov posudzovanej koncentrácie sú rovnaké v oboch prípadoch, úrad neuzavrel otázku zaradenia predmetnej služby na relevantný trh poskytovania služieb platenej televízie koncovým zákazníkom.  

162.	K nižšie uvedeným tabuľkám úrad uvádza, že vychádzal z informácií poskytnutých úradu od oslovených poskytovateľov služieb platenej televízie koncovým zákazníkov, pričom oslovil všetkých podnikateľov, ktorých účastník konania označil v Oznámení koncentrácie ako svojich najväčších konkurentov, ako aj z informácie podnikateľa ST ohľadne ostatných poskytovateľov predmetnej služby, ktorých počet podnikateľ ST odhadol na približne 140, pričom sa jedná o lokálne alebo miestne pôsobiacich podnikateľov. 

163.	Podiel počtu zákazníkov (bez zákazníkov odoberajúcich služby FTV) jednotlivých poskytovateľov služieb platenej televízie koncovým užívateľom na odhadovanom celkovom počte zákazníkov služieb platenej televízie v SR v sledovanom období rokov 2010 až 2012 vyjadruje nasledujúca tabuľka:
	2010	2011	2012	
	Počet zákazníkov 	Podiel
%	Počet zákazníkov 	Podiel
%	Počet zákazníkov 	Podiel
%	
DIGI	[. . . . . . . . .]	[20-30]	[. . . . . . . . . . ]	[20-30]	[. . . . . . . . . . ]	[20-30]	
ST	[. . . . . . . . .]	[10 -20]	[. . . . . . . . . . ]	[10-20]	[. . . . . . . . . . ]	[10-20]	
   ST + DIGI	 [ . . . . . . . ]	         [40-50]	 [. . . . . . . . . ]	          [40-50]	 [. . . . . . . . . ]	          [40-50]	
LG
  UPC 
  UPC DTH	[. . . . . . . . .]
[. . . . . . . . .]
[. . . . . . . . .]
	[20-30]
[20-30]
[0-5]	 [. . . . . . . . . .]
 [. . . . . . . . . .]
 [. . . . . . . . . .]
	[20-30]
[20-30]
[0-5]	 [. . . . . . . . . .]
 [. . . . . . . . . .]
 [. . . . . . . . . . .]
	[20-30]
[10-20]
[0-5] 	
M7Group	[. . . . . . . . .]
	[0-5]	 [. . . . . . . . . .]
	[5-10]	[. . . . . . . . . .]
	[5-10] 	
Orange	[. . . . . . . . .]
	[0-5]	 [. . . . . . . . . .]
	[0-5]	 [. . . . . . . . . .]
	[0-5] 	
Slovanet	[. . . . . . . . .]	[0-5]	 [. . . . . . . . . .]
	[0-5]	 [. . . . . . . . . .]
	[0-5] 	
SWAN	n/a	n/a	n/a	n/a	[. . . . . . . . . . ]	[0-5] 	
ANTIK	[. . . . .. . . . ]	[0-5]	 [. . . . . . . . . ]
	[0-5]	[. . . . . . . . . . ]	[0-5] 	
SATRO	 [. . . . . . . . ]	[0-5]	 [. . . . . . . . . ]	[0-5]	[. . . . . . . . . . ]	[0-5]	
Ostatní*	 [. . . . . . . . ]	[20-30]	[. . . . . . . . . ]	[20-30]	[ . . . . . . . . . ]	[10-20]	
SPOLU	 [. . . . . . . . ]	100,00	[. . . . . . . . . . ]	100,00	 [. . . . . . . . . .]	100,00	
[. . . ] obchodné tajomstvo predmetných podnikateľov
LG = LIBERTY GLOBAL
* údaj uvedený v Oznámení koncentrácie –odhad podnikateľa ST, pričom podľa odhadu podnikateľa ST sa jedná o približne 140 miestnych alebo lokálnych poskytovateľov služieb platenej televízie koncovým zákazníkom, pričom úrad dospel k rovnakým záverom ohľadne vplyvu koncentrácie na podmienky hospodárskej súťaže na predmetnom relevantnom trhu (tak ako sú uvádzané nižšie) aj v prípade, ak by abstrahoval od úradom odhadovaných tržieb kategórie „Ostatní“ poskytovatelia služieb platenej televízie. 
 Na základe hlbšieho šetrenia úradom bol odhad podnikateľa ST uvedený v Oznámení koncentrácie vo vzťahu k „ostatným“ poskytovateľom upravený o počty zákazníkov, ktorých podnikateľ ST uviedol v skupine ostatných, pričom úrad od niektorých získal presné informácie a uvádza ich v tabuľke samostatne

164.	Podiel tržieb (bez tržieb za služby FTV) jednotlivých poskytovateľov služieb platenej televízie koncovým užívateľom na celkovom objeme tržieb úradom oslovených poskytovateľov služieb platenej televízie koncovým užívateľom v sledovanom období rokov 2010 až 2012 vyjadruje nasledujúca tabuľka: 
	2010	2011	2012	
	EUR	Podiel
%	EUR	Podiel
%	EUR	Podiel
%	
DIGI	[. . . . . . . . . . ]	[20-30]	     [. . . . .. . . ]	[20-30]	[. . . . . . . . . . ]	[20-30]	
ST	[. . . . . . . . . . ]	[10-20]	     [. . . . . . . .]	[10-20]	[. . . . . . . . . . ]	[10-20]	
   ST + DIGI	 [. . . . . . . .. .] 	           [30-40]	     [. .. . . . . . ]	           [30-40]	 [. . . . . . . . . .]	          [40-50] 	
LG
  UPC
  UPC DTH	[. . . . . . . . . . ]
[. . . . . . . . . . ]
[. . . . . . . . . . ]	[30-40]
[20-30]
[5-10]	[. . . . . . . . . . ]
[. . . . . . . . . . ]
[. . . . . . . . . . ]	[20-30]
[20-30]
[5-10]	[. . . . . . . . . . ]
[. . . . . . . . . . ]
[. . . . . . . . . . ]	[20-30] 
[20-30] 
[5-10] 	
M7Group¹	[. . . . . . . . . . ]	[5-10]	[. . . . . . . . . . ]	[10-20]	[. . . . . . . . . . ]	[5-10] 	
Orange	[. . . . . . . . . . ]	             [0-5]	[. . . . . . . . . . ]	[0-5]	[. . . . . . . . . . ]	[0-5] 	
SWAN	[. . . . . . . . . . ]	[0-5]	[. . . . . . . . . . ]	[0-5]	[. . . . . . . . . . ]	[0-5] 	
Slovanet	[. . . . . . . . . . ]	[0-5]	[. . . . . . . . . . ]	[0-5]	[. . . . . . . . . . ]	[0-5] 	
SATRO	[. . . . . . . . . . ]	[0-5]	[. . . . . . . . . . ]	[0-5]	[. . . . . . . . . . ]	[0-5] 	
ANTIK	[. . . . . . . . . . ]	[0-5]	[. . . . . . . . . . ]	[0-5]	[. . . . . . . . . . ]	[0-5]	
Ostatní²	[. . . . . . . . . . ]	[20-30]	[. . . . . . . . . . ]	[10-20]	[. . . . . . . . . . ]	[10-20]	
SPOLU	[. . . . . . . . . . ]	100,00	[. . . . . . . . . . ]	100,00	[. . . . . . . . . . ]	100,00	
[. . . ] obchodné tajomstvo predmetných podnikateľov
LG = LIBERTY GLOBAL
¹ údaje neobsahujú tržby za službu, ktorá bola zavedená do ponuky od septembra 2012 a je spoplatnená sadzbou 1,20 EUR 
² údaj uvedený v Oznámení koncentrácie –odhad podnikateľa ST, pričom podľa odhadu podnikateľa ST sa jedná o približne 140 miestnych alebo lokálnych poskytovateľov služieb platenej televízie koncovým zákazníkom, pričom úrad dospel k rovnakým záverom ohľadne vplyvu koncentrácie na podmienky hospodárskej súťaže na predmetnom relevantnom trhu (tak ako sú uvádzané nižšie) aj v prípade, ak by abstrahoval od úradom odhadovaných tržieb kategórie „Ostatní“ poskytovatelia služieb platenej televízie. 

165.	Vzhľadom na to, že objem tržieb za služby FTV sú minimálne, úrad alternatívne nezisťoval podiely tržieb od všetkých zákazníkov poskytovateľov služieb platenej televízie koncovým zákazníkom na ich celkovom objeme tržieb od všetkých zákazníkov v sledovanom období rokov 2010 až 2012. 

166.	Z hľadiska bariér vstupu sa v Oznámení koncentrácie uvádza, že na trh platenej televízie je možný úspešný významný vstup tak na celonárodnej, ako aj lokálnej úrovni.  Vstup na trh je determinovaný technológiou, akou bude poskytovateľ pristupovať ku koncovému zákazníkovi.  Ako príklad vstupu na trh na celoslovenskej úrovni uvádza oznamovateľ vstup podnikateľa Towercom na trh platenej televízie, ktorá v máji 2013 spustila službu platenej televízie „plustelka“, ktorou sa podľa názoru podnikateľa ST bude snažiť ako prevádzkovateľ verejných multiplexov prijímateľov ich terestriálneho signálu získať aj pre využívanie vlastnej platenej služby.  

167.	V Oznámení koncentrácie sa ďalej uvádza, že s nástupom tzv.  SMART TV a ich rastúcou penetráciou sa vstup na tento trh stáva ešte jednoduchším, keďže k televíznemu digitálnemu obsahu sa dá pristupovať prostredníctvom internetového pripojenia, ktoré nemusí byť od poskytovateľa služby platenej televízie závislé.  S príchodom digitálnej terestriálnej televízie DVB-T sa dá podľa oznamovateľa rovnako očakávať vstup poskytovateľov platenej televízie prostredníctvom aj tejto technológie, a to buď na národnej alebo lokálnej úrovni. 

168.	 Z úradom oslovených poskytovateľov platenej televízie napríklad podnikateľ Orange ohľadne nákladov na vstup na predmetný relevantný trh v porovnateľnom rozsahu ako predmetnú službu poskytujú podnikatelia ST a DIGI uviedol, že [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ]“ Podnikateľ Orange taktiež uviedol, že žiadny významný vstup za posledných 5 rokov nebol zaznamenaný; investičná a časová náročnosť nedávajú predpoklad na to, aby na trh infraštruktúry vstúpil nový hráč, najmä ak by využitie tejto infraštruktúry bolo výhradne pre účel poskytovania platenej televízie. 

169.	Vzhľadom na vyššie uvedené úrad na rozdiel od argumentov ST uvádzaných v Oznámení koncentrácie nepredpokladá dostatočný a včasný vstup nového konkurenta, ktorý by v porovnateľnom rozsahu ako podnikateľ ST v prípade realizácie predmetnej koncentrácie poskytoval služby platenej televízie koncovým zákazníkom na celom území SR; istý vstup je však možné predpokladať na základe využitia nových, stále sa vyvíjajúcich sa nových technológií. 

170.	V prípade realizácie predmetnej koncentrácie najväčším konkurentom podnikateľa ST z hľadiska počtu zákazníkov (bez zákazníkov odoberajúcich služby FTV), ktorý bude mať podiel [40-50] %, budú podnikatelia skupiny LIBERTY GLOBAL s celkovým podielom [20-30] %.  Ďalej budú nasledovať podnikateľ M7Group s podielom [5-10] %, podnikateľ Orange s podielom [0-5] %, podnikatelia Slovanet, SWAN a  ANTIK s podielom približne [0-5] % podnikateľ SATRO s podielom [0-5] %.  Ďalej bude nasledovať približne 140 miestnych alebo lokálnych poskytovateľov predmetnej služby, ktorých individuálny podiel na relevantnom trhu je minimálny, a teda nejedná sa o podnikateľov, ktorí by boli schopní vyvinúť efektívny konkurenčný tlak na najväčších poskytovateľov služieb platenej televízie.  

171.	Z hľadiska tržieb za poskytnutú službu platenej televízie (bez započítania zákazníkov odoberajúcich službu FTV) bude po koncentrácii najväčším poskytovateľom predmetnej služby podnikateľ ST, ktorého podiel je možné odhadnúť na [40-50] %, ďalej budú nasledovať spoločnosti skupiny LIBERTY GLOBAL s celkovým podielom [20-30] %, podnikatelia M7Group s podielom [5-10] % a Orange s podielom [0-5] %, ďalej podnikateľ podnikatelia SWAN s podielom [0-5] %, podnikatelia Slovanet, SATRO a  ANTIK s individuálnym podielom [0-5] %, ďalej bude nasledovať približne 140 poskytovateľov predmetnej služby. 

172.	Po koncentrácii bude teda podnikateľ ST vystavený konkurenčnému tlaku najmä zo strany podnikateľov skupiny LIBERTY GLOBAL, ktorá je zároveň na rozdiel od podnikateľa ST aktívna v oblasti výroby TV obsahu a taktiež aj je tvorcom TV kanálov, ktoré sa vysielajú aj v SR.   

173.	Napriek nárastu trhového podielu podnikateľa ST v prípade realizácie predmetnej koncentrácie nie je možné najmä vzhľadom na existenciu konkurenta – podnikateľov skupiny LIBERTY GLOBAL, potenciálne aj vzhľadom na existenciu konkurenta M7Group predpokladať, že by sa v oblasti poskytovania služieb platenej televízie koncovým zákazníkom mohol podnikateľ ST správať voči svojim zákazníkom nezávisle, t. j.  napríklad dlhodobo zvyšovať cenu, znižovať kvalitu poskytovaných služieb v oblasti poskytovania služieb platenej televízie, a to na celom území SR vzhľadom na to, že UPC DTH zo skupiny LIBERTY GLOBAL ako aj M7Group poskytujú služby platenej televízie prostredníctvom technického riešenia DTH, ktoré má celoslovenské pokrytie.  

174.	V predmetnom prípade sa teda nepreukázalo, že by v dôsledku posudzovanej koncentrácie bola značne narušená účinná hospodárska súťaž na predmetnom relevantnom trhu, najmä v dôsledku vytvorenia alebo posilnenia unilaterárneho dominantného postavenia podnikateľa ST. 

175.	V prípade, že by úrad zobral do úvahy všetkých zákazníkov služieb platenej televízie (t. j.  aj zákazníkov odoberajúcich služby FTV), podiel počtu zákazníkov jednotlivých poskytovateľov služieb platenej televízie koncovým užívateľom na odhadovanom celkovom počte zákazníkov služieb platenej televízie v SR v sledovanom období rokov 2010 až 2012 by bol nasledujúci:
	2010	2011	2012	
	Počet zákazníkov 	Podiel
%	Počet zákazníkov 	Podiel
%	Počet zákazníkov 	Podiel
%	
M7Group¹	[. . . . . . . . .]	[30-40]	[. . . . . . . . . . ]	[40-50]	[. . . . . . . . . . ]	[40-50] 	
DIGI	[. . . . . . . . .]	[10-20]	[. . . . . . . . . . ]	[10-20]	[. . . . . . . . . . ]	[10-20]	
ST	[. . . . . . . . .]	[10-20]	[. . . . . . . . . . ]	[10-20]	[. . . . . . . . . . ]	[10-20]	
   ST + DIGI	[..................]	          [20-30]	[. . .. . . . . . .  ]	         [20-30]	 [. . . . . . . . . .]	          [20-30]	
LG
  UPC 
  UPC DTH	[. . . . . . . . . ]
[. . . . . . . . . ]
[. . . . . . . . . ]	[10-20]
[10-20]
[0-5]	[. . . . . . . . . . ]
[. . . . . . . . . . ]
[. . . . . . . . . . ]	[10-20]
[10-20]
[0-5]	[. . . . . . . . . . ]
[. . . . . . . . . . ]
[. . . . . . . . . . ]	[10-20] 
[10-20] 
[0-5] 	
Orange	[. . . . . . . . . ]	[0-5]	[. . . . . . . . . . ]	[0-5]	[. . . . . . . . . . ]	[0-5] 	
Slovanet	[. . . . . . . . . ]	[0-5]	[. . . . . . . . . . ]	[0-5]	[. . . . . . . . . . ]	[0-5] 	
SWAN	n/a	n/a	n/a	n/a	[. . . . . . . . . . ]	[0-5]	
ANTIK	[. . . . . . . . . ]	[0-5]	[. . . . . . . . . . ]	[0-5]	[. . . . . . . . . . ]	     [0-5] 	
SATRO	[. . . . . . . . . ]	[0-5]	[. . . . . . . . . . ]	[0-5]	[. . . . . . . . . . ]	[0-5]	
Ostatní²	[. . . . . . . . . ]	[10-20]	[. . . . . . . . . . ]	[10-20]	[. . . . . . . . . . ]	[10-20]	
SPOLU	[. . . . . . . . . ]	100,00	[. . . . . . . . . . ]	100,00	[. . . . . . . . . . ]	100,00	
[. . . ] obchodné tajomstvo predmetných podnikateľov
LG = LIBERTY GLOBAL
¹ pre roky 2010 a 2011 úrad  použil  odhad  celkového počtu zákazníkov ako počet zákazníkov odoberajúci službu Digital v počte roku 2012 a počet zákazníkov platenej televízie daného roka
 ² údaj uvedený v Oznámení koncentrácie – odhad podnikateľa ST, pričom podľa odhadu podnikateľa ST sa jedná o približne 140 miestnych alebo lokálnych poskytovateľov služieb platenej televízie koncovým zákazníkom. 
Na základe hlbšieho šetrenia úradom bol odhad podnikateľa ST uvedený v Oznámení koncentrácie vo vzťahu k „ostatným“ poskytovateľom upravený o počty zákazníkov, ktorých podnikateľ ST uviedol v skupine ostatných, pričom úrad od niektorých získal presné informácie a uvádza ich v tabuľke samostatne

176.	Z hľadiska počtu všetkých zákazníkov predmetných podnikateľov bude po koncentrácii najväčším poskytovateľom predmetnej služby podnikateľ M7Group, ktorého podiel je možné odhadnúť na [40-50] %, ďalej budú nasledovať podnikateľ ST s podielom [20-30] %, spoločnosti skupiny LIBERTY GLOBAL s celkovým podielom [10-20] %, podnikateľ Orange s podielom [0-5] %, podnikatelia Slovanet, SWAN, ANTIK a SATRO s individuálnym podielom [0-5] % a ďalej bude nasledovať približne 140 poskytovateľov predmetnej služby. 

177.	Vzhľadom na vyššie uvedené úrad zistil, že sa v predmetnom prípade nepreukázalo, že by v dôsledku posudzovanej koncentrácie bola značne narušená účinná hospodárska súťaž na predmetnom relevantnom trhu, najmä v dôsledku vytvorenia alebo posilnenia unilaterálneho dominantného postavenia podnikateľa ST. 

178.	Keďže v prípade realizácie predmetnej koncentrácie budú najväčšími poskytovateľmi služieb platenej televízie koncovým zákazníkom v SR podnikatelia ST a LIBERTY GLOBAL (v prípade nezapočítania zákazníkov služby FTV), resp.  podnikatelia M7Group, ST a LIBERTY GLOBAL (v prípade započítania zákazníkov služby FTV), úrad taktiež zvažoval, či predmetná koncentrácia zmení charakter hospodárskej súťaže na predmetnom relevantnom trhu tak, že by sa zvýšila pravdepodobnosť zosúladeného postupu predmetných podnikateľov bez existencie explicitnej dohody, ktorí predtým navzájom svoje správanie nekoordinovali, alebo že by koncentrácia uľahčila, upevnila alebo zefektívnila zosúladený postup predmetných podnikateľov, ktorí svoje správanie koordinovali už pred koncentráciou.  

179.	Vzhľadom na to, že úrad nezistil existenciu koordinácie podnikateľov poskytujúcich služby platenej televízie koncovým zákazníkom v SR pred posudzovanou koncentráciou, nebol dôvod zvažovať, či sa predmetnou koncentráciou existujúca koordinácia posilní, a teda úrad sa zameral na posúdenie, či predmetná koncentrácia vytvára predpoklady pre vznik koordinácie podnikateľov na predmetnom relevantnom trhu.  

180.	V rámci možnosti vzniku koordinácie úrad posudzoval nižšie uvedené faktory, vychádzajúc pritom zo skutočnosti, že čím stabilnejšie a jednoduchšie je ekonomické prostredie, tým ľahšie koordinácia vzniká.  Medzi posudzované faktory patria najmä: koncentrovanosť trhu, charakter produktu (či je homogénny alebo nie), vývoj trhu (rast, pokles), stupeň inovácie na trhu, podmienky dopytu, transparentnosť trhu, symetria spoločností, charakter zákazníkov a transakcií, štrukturálne prepojenia, multitrhové kontakty, história správania sa firiem, existencia asociácií, združení, komôr, pričom nie je nevyhnutné, aby všetky uvedené faktory boli naplnené pre vznik koordinácie správania sa podnikateľov. 

181.	Aj napriek skutočnosti, že v prípade nezapočítania zákazníkov odoberajúcich službu FTV je možné identifikovať, že v prípade realizácie predmetnej koncentrácie bude predmetný relevantný trh vysoko koncentrovaný, však najmä vzhľadom na charakter tohto trhu daný častými technickými zmenami, snahou poskytovateľov predmetnej služby vzájomne sa odlíšiť (čo nenasvedčuje homogénnosti trhu), asymetriou podnikateľa ST, spoločností LIBERTY GLOBAL (jedná sa o skupinu, ktorá zároveň pôsobí v oblasti tvorby TV obsahu a TV kanálov vysielaných aj v SR) a M7Group (prostredníctvom svojej technickej platformy neposkytuje službu širokopásmového prístupu na internet koncovým zákazníkom v SR) , uvedené   faktory nenasvedčujú možnej efektívnej dlhodobej koordinácii na predmetnom relevantnom trhu, a teda nebol dôvod na to, aby sa úrad zaoberal jej udržateľnosťou z dlhodobého hľadiska.  

4. 6 Posúdenie viazania služieb poskytovaných podnikateľom ST v dôsledku predmetnej koncentrácie

182.	Vzhľadom na to, že podnikateľ ST pôsobí na viacerých relevantných trhoch v oblasti poskytovania telekomunikačných služieb, pričom tieto služby je možné považovať za tzv.  úzko súvisiace relevantné trhy, úrad posúdil vplyv predmetnej koncentrácie aj z hľadiska konglomerátnych účinkov, pričom zobral do úvahy vyššie uvedené námietky podnikateľa Orange.  Úrad teda skúmal, či posilnenie ST na trhu platenej TV umožní  ST získať neodôvodnenú výhodu vo vzťahu k triple play a quadruple play balíčkom služieb.  

183.	V rámci uvedeného sa úrad zaoberal otázkou, či by mal podnikateľ ST motívy a schopnosť balíčkovať ním poskytované telekomunikačné služby (v podobe poskytovania napríklad cenovo zvýhodnenej ponuky troch alebo štyroch služieb), pričom toto balíčkovanie by malo negatívne efekty na podmienky hospodárskej súťaže na relevantnom trhu, ktoré by viedli k zníženiu prospechu pre spotrebiteľa, a to v dôsledku predmetnej koncentrácie.   

184.	V súvislosti s posúdením súťažných obáv z možného balíčkovania zo strany podnikateľa ST je potrebné zamerať sa na tie aspekty, ktoré majú priamy súvis s predmetnou koncentráciou. 

185.	K balíčkovaniu do určitej miery dochádza už v súčasnosti, pričom ide o formu tzv.  zmiešaného balíčkovania, kedy sa jednotlivé časti balíčka predávajú na trhu aj oddelene, ale cena balíčka je nižšia ako súčet cien samostatne predávaných produktov.  Pre existujúcich a potenciálnych konkurentov však existuje a aj v budúcnosti bude existovať priestor pre vytvorenie konkurenčného tlaku v prípade jednotlivých súčastí uvažovaného balíka. 

186.	Zo šetrenia úradu taktiež vyplynulo, že viacerí podnikatelia – vrátane podnikateľa ST, sú schopní a poskytujú aj v súčasnosti balíčky triple play služieb.  Pokiaľ ide o quadruplay služby, tieto momentálne ST neposkytuje, no už pred koncentráciou disponuje všetkými zložkami potrebnými na jej poskytnutie. 

187.	Z tohto hľadiska je potrebné zohľadniť, že podnikateľ DIGI neposkytuje žiadne mobilné hlasové služby a ani nedisponuje žiadnymi mobilnými sieťami.   Nosnú časť technologickej platformy, prostredníctvom ktorej podnikateľ DIGI poskytuje svoje služby platenej TV [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ] iné služby, ktoré by tvorili súčasť quadruplay balíčka, poskytujú len v zanedbateľnej miere (napr.  internet), pričom podnikateľ DIGI [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ] poskytoval len služby platenej TV.  

188.	Na druhej strane podnikateľ ST disponoval všetkými štyrmi zložkami (t. j.  mobilný hlas, fixná telefónia, internet a platená TV) na vytvorenie quadruple play služieb bez ohľadu na koncentráciu s podnikateľom DIGI.  

189.	Taktiež zo zistení  úradu v súvislosti s nadobúdaním exkluzívnych práv, resp.  špecificky s nadobudnutím exkluzívnych práv na vysielanie športového televízneho kanála Slovak Sport 2 sa nepotvrdilo že tento televízny kanál predstavuje pre konečných spotrebiteľov tzv.  „must have“ produkt, čo by robilo prípadné balíčkovanie efektívnejším. 

190.	Vzhľadom na vyššie uvedené skutočnosti, úrad nezistil, že by v dôsledku predmetnej koncentrácie podnikateľ ST mal motívy a schopnosť balíčkovať ním poskytované telekomunikačné služby tak, že by toto balíčkovanie malo negatívne efekty na podmienky hospodárskej súťaže na relevantnom trhu, ktoré by viedli k zníženiu prospechu pre spotrebiteľa.    

Záver

191.	Na základe uvedených skutočností úrad rozhodol tak, ako je uvedené vo výroku tohto rozhodnutia. 

Poučenie:

Podľa § 34 ods.  1 zákona č.  136/2001 Z.  z.  o ochrane hospodárskej súťaže a o zmene a doplnení zákona Slovenskej národnej rady č.  347/1990 Zb.  o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia.  

Podľa § 61 ods.  1 zákona č.  71/1967 Zb.  o správnom konaní (správny poriadok) v znení neskorších predpisov včas podaný rozklad má odkladný účinok.  Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov. 

JUDr.  Erika Lovásová	  	 
        							riaditeľka odboru koncentrácií

Rozhodnutie sa doručuje:

Havel, Holásek & Partners s. r. o. 
JUDr.  Robert Neruda, PhD. 
Mlynské Nivy 49
821 09 Bratislava